title: Guinean presidentinvaali 2010

text: Ensimmäisen kierroksen jälkeen monet tahot nostivat epäilyjä vaalin rehellisyydestä. Yhdysvaltalaiset tarkkailijat ja johtavat ehdokkaat kyseenalaistivat vaalin järjestelyt. Carter Centerin tarkkailijaryhmän mukaan vaalissa oli sekaannuksia äänestys- ja ääntenlaskukäytännöissä. Lisäksi joitakin äänestysmateriaaleja jaettiin todella myöhään, mikä vaikeutti negatiivisesti vaalin kulkuun.


title: Guinean presidentinvaali 2010

text: Guinean vaalikomissio ilmoitti 9. heinäkuuta, että vaalin toinen kierros tulee viivästymään. Se piti pitää 18. heinäkuuta, mutta korkein oikeus joutuu käsittelemään ensimmäiseltä kierrokselta tulleita valituksia. Muutamaa päivää aiemmin kolmanneksi jääneen ehdokkaan Sidya Tourén kannattajat kokoontuivat vaalivilppiepilyiksien takia. Monet ehdokkaat ovat epäilleet vilppiä, ja Touré on syyttänyt vaalikomissionkin osallistuneen vilppiin. Toisen kierroksen äänestyspäivä riippuu korkeimman oikeuden päätöksestä.


title: Guinean presidentinvaali 2010

text: Toista kierrosta viivytettiin lopulta neljään otteeseen, ja äänestyspäiväksi muodostui lopulta 7. marraskuuta. Diallon ja Condén toisen kierroksen vaalikampanja ei sujunut ongelmitta. Ehdokkaat edustavat Guinean kahta suurinta etnistä ryhmää. Diallo on fulbe ja Condé mandinka. Kampanjan aikana ehdokkaiden kannattjien välille syttyi kaksi vakavampaa yhteenottoa, joista jälkimmäinen vain hieman yli viikko ennen vaalipäivää. Jälkimmäisen yhteenoton jälkeen kampanjoiti kiellettiin.


title: Guinean presidentinvaali 2010

text: Molemmat ehdokkaat julistivat kaksi päivää ennen vaaleja yhteisvetoomuksen uusien yhteenottojen välttämiseksi. Vaalipäivä sujui lopulta ulkomaalaisten tarkkailijoiden mukaan rauhallisesti. Diallo ilmoitti kuitenkin vaalipäivänä, että vaalikampanjaa oli värittänyt etninen viha ja väkivalta. Myös Condén kannattajat ovat valittaneet etnisestä väkivallasta. Diallo ilmoitti myös, että hän ei hyväksyisi vaalitulosta, jos niihin on laskettu niiden kahden vaalipiirin tulokset, joissa vaalia edeltänyt väkivalta pienensi hänen äänisaalistaan. Siguirin ja Kouroussan kaupungeista pakeni tuhansia Dialloa kannatteneita fulbeja.


title: Guinean presidentinvaali 2010

text: Vaalikomission johtaja Siaka Toumany Sangare ilmoitti 15. marraskuuta, että Condé oli voittanut vaalin ja saanut 52,52% äänistä. Aikaisemmin samana päivänä Diallon kannattajat olivat ottaneet yhteen poliisin kanssa, kun Condé oli julistautunut vaalin voittajaksi. Ranskalaisen uutistoimisto "Agence France-Pressen" mukaan yhteenotoissa kuoli yksi ja loukkaantui kymmeniä.


title: Guinean presidentinvaali 2010

text: Korkein oikeus vahvisti vaalituloksen ja julisti presidentinvaalien voittajaksi Alpha Conden joulukuun alussa.


title: Guinean presidentinvaali 2010

text: Tulosten julkistamisen jälkeen Guineassa puhkesi levottomuuksia, kun vaalin hävinneen Diallon kannattajat alkoivat mellakoida. Diallo valitti tuloksista korkeimpaan oikeuteen, joka päätti lopullisesti tuloksista. Mellakoissa kuoli ensimmäisen kolmen päivän aikana eri lähteiden mukaan ainakin seitsemän ihmistä. Guinean hallitus julistikin maahan poikkeustilan 17. marraskuuta.


title: Guinean presidentinvaali 2010

text: YK:n ihmisoikeusvaltuutetun mukaan Guinean turvallisuusjoukot olisivat sortuneet mielenilmaisujen aikana ylimitoitettuun voimankäyttöön. Sen mukaan turvallisuusjoukkojen toimien takia levottomuuksissa kuoli neljä ja haavoittui 300 ihmistä. Poliisivoimat ja vaaleja varten luotu Fossepel-joukot ovat pääsiassa mandinkoja. Diallon kannattajat ovat puolestaan fulbeja. Suurin osa pääkaupungissa Conakryssä sairaalaan tuodut ihmiset ovat saaneet ampumahaavoja, vaikka Fossepel-joukkojen ei pitäisi olla aseistettu.


title: Guinean presidentinvaali 2010

text: Guinean naapurivaltio Sierra Leone kiristi valmiustilaansa levottomuuksien takia. Maassa pelätään poliittisen levottomuuden leviämistä rajan yli. Sierra Leonessa asetettiin jo ennen vaalipäivää lisäjoukkoja maiden väliselle rajalle. Tulosten julkistamisen jälkeen Keneman kaupungissa Sierra Leonessa puhkesi yhteenottoja Condén ja Diallon kannattajien välille. Poliisi pidätti yhteensä 58 mellakoitsijaa. Sierra Leone on vasta toipumassa vuonna 2002 päättyneestä sisällissodasta.


title: Adam Miller

text: Adam Miller (s. 21. marraskuuta 1984 Livonia, Michigan) on yhdysvaltalainen jääkiekkoilija, joka pelaa Itävallan pääsarjan KHL Medveščak Zagrebissa. Milleriä pidetään nopeana luistelijana.


title: Adam Miller

text: Miller pelasi yhden kauden (2003–2004) USHL-sarjassa Des Moines Buccaneers -joukkueessa, josta hän siirtyi vajaaksi neljäksi kaudeksi (2004–2008) NCAA-sarjan Ferris Staten yliopistojoukkueeseen. Kesken kauden 2007–2008 hän siirtyi ECHL:ssä pelaavaan Las Vegas Wranglersiin. Kaudella 2008–2009 Miller pelasi 10-ottelua AHL:ssä Milwaukee Admiralsin paidassa.


title: Adam Miller

text: Seuraavalla kaudella hän teki ECHL:ssä 86 tehopistettä ja osoittautui hyväksi maalintekijäksi 33 osummallaan. Hän oli sarjan tähdistöottelun nopein luistelija ja sijoittui pistepörssissä viidenneksi. Kaudeksi 2010–2011 Miller teki 1+1-vuotisen sopimuksen SM-liigaseura Ässien kanssa. Miller ei kuitenkaan onnistunut murtautumaan Ässien kokoonpanoon ja hän jatkoi matkaansa kesken kauden Ruotsin Allsvenskanin Troja-Ljungbyhyn. Kaudeksi 2011–2012 Miller palasi ECHL:n Las Vegas Wranglersiin. Seuraavaksi kaudeksi hän siirtyi Itävallan pääsarjan KHL Medveščak Zagrebiin.


title: Korean Airin lento 801

text: Korean Airin lento 801 oli 6. elokuuta 1997 tapahtunut lento-onnettomuus Guamilla, joka on Yhdysvaltain erillisalue. Soulista Guamille matkalla ollut Boeing 747-3B5 törmäsi kukkulaan laskeuduttuaan liian alas lähestymisen aikana. Kuolleiden joukossa oli eteläkorealainen poliitikko Shin Ki-ha, jonka vaimo menehtyi samassa onnettomuudessa. Onnettomuudesta selvisi hengissä yksi miehistön jäsen ja 25 matkustajaa koneessa olleista 254 ihmisestä.


title: Korean Airin lento 801

text: Onnettomuus johtui siitä, että kapteeni ei toteuttanut epätarkkuuslähestymistä oikein eikä perämies huomannut hänen virhettään. Osasyynä oli miehistön väsymys.


title: Korean Airin lento 801

text: Turman kolmantena vuosipäivänä 6. elokuuta 2000 pystytettiin uhrien muistomerkki Asanin kylään. Uhrien omaiset saivat oikeudenkäynnissä 70 miljoona dollaria vahingonkorvauksia.


title: Viktor Kuznjetsov

text: Viktor Kuznjetsov (, s. 17. heinäkuuta 1986) on ukrainalainen pituushyppääjä ja kolmiloikkaaja.


title: Viktor Kuznjetsov

text: Hän oli pituushypyn neljäs Göteborgin EM-kilpailuissa 2006 sekä kolmiloikan seitsemäs Birminghamin sisäratojen EM-kilpailuissa 2007 ja kahdeksas Pekingin olympialaisissa 2008. Hän karsiutui sekä Berliinin MM-kilpailuissa 2009 että Dohan sisäratojen MM-kilpailuissa 2010 lajinsa ollessa pituushyppy. Bergenissä 20. kesäkuuta 2010 järjestetyissä Euroopan joukkuemestaruuskilpailuissa hän hyppäsi kolmiloikassa silloisen ennätyksensä 17,26 m ja voitti ennakkosuosikit Phillips Idowun ja Teddy Tamghon. Myöhemmin samana vuonna hän oli kolmiloikan neljäs Barcelonan EM-kilpailuissa ennätyksellään 17,29 m.


title: Viktor Kuznjetsov

text: Sisäradoilla hän on loikkinut Birminghamissa 3. maaliskuuta 2007 tuloksen 16,92 m, jolla hän oli sisäratojen EM-kilpailuiden seitsemäs. Pituushypyssä hänen sisäratojen ennätyksensä 822 cm (Brovaryssa 22. tammikuuta 2005) on pidempi kuin ulkoradoilla hyppäämänsä 810 cm (Jaltassa 28. toukokuuta 2012).


title: Glitter (elokuva)

text: Glitter on 20th Century Fox ja Columbia Pictures -tuotantoyhtiöiden tuottama yhdysvaltalainen elokuva vuodelta 2001. Pääosassa nähdään pop- ja R&B-laulaja Mariah Carey. Elokuva sijoittuu 1980-luvulle ja kertoo sinnittelevän laulajan elämästä.


title: Glitter (elokuva)

text: Yhdysvalloissa "Glitter"-elokuvaa esitettiin 1 196 elokuvateatterissa, ja se keräsi avausviikonloppunaan yhdenneksitoista korkeimmat tulot, 2 414 596 dollaria. Alun perin "Glitterin" ensi-illan piti olla kolme viikkoa aiemmin, mutta ajankohtaa siirrettiin Careyn jouduttua sairaalaan. Elokuva keräsi maailmanlaajuisesti 5,2 miljoonaa dollaria, mikä oli alle neljännes elokuvan budjetista.


title: Glitter (elokuva)

text: "Glitterin" saamat arvostelut olivat pääasiassa kielteisiä, ja monet sanoivat sen olevan yksi kaikkien aikojen huonoimmista elokuvista. "The Village Voice" kirjoitti Careyn näyttävän olevan eniten huolissaan huuliensa pitämisestä kiinni hammasraudoilla, ja yrittäessään näytellä tunnetta – mitä tahansa tunnetta – Carey näyttää siltä kuin olisi hukannut autonsa avaimet. Roger Ebert kertoi Careyn henkilökohtaisen suorituksen vaihtelevan velvollisuudentuntoisesta flirttailevaksi ja flirttailevasta vilpittömäksi. Elokuvaa hän kuvaa kaiken kaikkiaan ilottomaksi ja toteaa, ettei Billie Frankina oleminen vaikuta hauskalta.


title: Glitter (elokuva)

text: Golden Raspberry -gaalassa "Glitter" keräsi kuusi ehdokkuutta, muun muassa "huonoin elokuva" ja "huonoin valkokangaspari", joista yhden, "huonoimman näyttelijän", Carey voitti.


title: Glitter (elokuva)

text: Elokuvan soundtrackista "Glitteristä" tuli Careyn uran huonoin listamenestys. Soundtrackin ensimmäinen single "Loverboy" oli parhaimmillaan Billboard Hot 100 -listan sijalla kaksi, mutta kaksi seuraavaa singleä eivät päässeet listalle lainkaan. Soundtrackin huonosta menestyksestä johtuen Virgin Records/EMI purki Careyn levytyssopimuksen.


title: .tl

text: .tl on Itä-Timorin ("Timor-Leste") Internet-maatunnus, jonka rekisteröinnistä vastaa "Timor-Leste NIC" ja sponsoroi "Timor-Leste Ministry of Transport, Communications and Public Works". Se on myös osa CoCCA:a ("Council of Country Code Administrators").


title: .tl

text: Itä-Timorin aikaisempi Internet-maatunnus oli .tp, joka otettiin käyttöön 1997 ja vaihdettiin .tl:ksi 2005. .tp-verkkotunnuksille on annettu vaihdon yhteydessä automaattisesti samanniminen .tl-tunnus, eikä uusia .tp-rekisteröintejä enää hyväksytä.


title: .tl

text: Rekisteröintirajoituksia ovat muun muassa siveettömien, loukkaavien ja rikollisten sivustojen kielto.


title: .tp

text: .tp oli Itä-Timorin Internet-maatunnus vuodesta 1997 vuoteen 2005, jolloin se vaihdettiin .tl:ksi. Tunnuksen rekisteröinnistä vastasi Timor-Leste NIC ja sitä sponsoroi Laleia. Tunnus oli lyhenne sanoista ”Timor Português”, koska alue oli alun perin Portugalin siirtomaa. Tunnuksen otti käyttöön 1997 connect.ie-niminen ISP Dublinista, Irlannista.


title: .tp

text: Uusia .tp-rekisteröintejä ei enää hyväksytä ja .tp-verkkotunnusten omistajat saavat automaattisesti haltuunsa samannimisen .tl-verkkotunnuksen.


title: Ankkuroiva opetus

text: Ankkuroiva opetus on pedagoginen strategia, joka korostaa opittavien asioiden liittämistä eli ankkurointia todellisen maailman monimutkaisiin, aitoihin ongelmiin. Ankkuroinnin strategia kuuluu osana ilmiöpohjaisuuteen sekä horisontaaliseen eheyttämiseen.


title: Perfect World (tietokonepeli)

text: Perfect world (kiinaksi 完美世界, useimmin lyhenteellä PW ja W2) on Perfect World Entertainmentin kehittämä MMORPG-peli. Malesiankielinen versio käännettiin englanniksi, jonka jälkeen suljettu beta julkaistiin 19. elokuuta 2008 ja avoin beta 2. syyskuuta 2008.


title: Perfect World (tietokonepeli)

text: Perfect World perustuu vahvasti kiinalaiseen mytologiaan ja se sijoittuu kuvitteelliseen Pangu-maailmaan.


title: Artjomovsk

text: Artjomovsk () on kaupunki Krasnojarskin aluepiirin Kuraginon piirissä Venäjällä. Se sijaitsee Itä-Sajanin lounaisrinteillä 862 kilometriä Krasnojarskista etelään. Kaupungin ohi kulkee Abakanin ja Taišetin välinen rautatie. Asukkaita on 2 200 henkeä (vuonna 2009).


title: Artjomovsk

text: Paikkakunta on saanut alkunsa vuonna 1860 perustetusta kullankaivajien asutuksesta. Vuonna 1939 siitä tuli kaupunki, joka on nimetty bolševikkivallankumouksellisen Fjodor Sergejevin (puoluenimi Artjom) mukaan. Nykyään Artjomovskissa toimii kultaa, kuparia ja hopeaa tuottava kaivosyritys Jeniseizoloto.


title: Glynis Barber

text: Glynis Barber (25. lokakuuta 1955 Etelä-Afrikka) on brittiläinen näyttelijä, joka tunnetaan muun muassa "Taisteluparin" Harriet Makepeacena. Barber on ollut naimisissa vuodesta 1989 vastanäyttelijänsä Michael Brandonin kanssa. Brandon näytteli "Taisteluparin" James Dempseytä. Barberilla ja Brandonilla on 21. lokakuuta 1992 syntynyt poika Alexander.


title: Luettelo kirjasarjan Surkeiden sattumusten sarja sivuhenkilöistä

text: Tämä on luettelo yhdysvaltalaisen kirjailijan Lemony Snicketin kirjoittaman kirjasarjan Surkeiden sattumusten sarja sivuhenkilöistä.


text: Kirjassa Saiturin saha Herra on Vähälännässä sijaitsevan Onnenkantamoisen sahan omistaja. Hänen oikeaa nimeään ei tiedetä, mutta sitä on kuvailtu vaikeaksi lausua. Herra Poe on yrittänyt lausua nimen ensimmäistä tavua, käyttäen joka kerta eri tavua (Wuz, Qui, Bek, Duy, Sho, Gek jne.). Herran esiintyminen on yhtä hämmentävää. Hänen koko päänsä on piilossa paksun sikarin luoman savukerroksen takana. Hän ei näy välittävän lainkaan Baudelairen orvoista tai työntekijöistään, joille hän maksaa kupongeilla ja antaa ruoaksi vain purukumia. Hänen yhtiökumppaninsa, Charles, mainitsee että Herralla oli hirveä lapsuus. Jostain syystä hän sanoo jatkuvasti "En ole idiootti".


text: Myöhemmin Herra esiintyy myös kirjassa "Ratkaisun rajoilla". Kirjan kannessa on mies, jolla on savua kasvojensa edessä. Aiemmin epäiltiin, että tämä olisi ollut Herra, mutta se ei ole luultavasti totta, sillä mies polttaa piippua eikä sikaria ja koska hänen kasvonsa voi nähdä. Lemony Snicket on myös sanonut että Baudelairet, lukija tai hän itse eivät koskaan ole nähneet tai tule näkemään Herran kasvoja.


text: Ei tiedetä, kuoliko Herra Hotelli Ratkaisun tulipalossa.


text: Charles on Herran yhteistyökumppani Onnenkantamoisen sahalla. Charles oli se, joka ehdotti Herraa perustamaan sahalle kirjaston, jossa on kuitenkin hänen ehdottamisestaan asti ollut koko ajan vain kolme kirjaa. Charles on huolissaan Baudelaireista, mutta pelkää Herraa liikaa auttaakseen lapsia niin, että siitä olisi jotain hyötyä.


text: Kirjassa "Ratkaisun rajoilla" Kit Snicket sanoo että Charles lähetti hänelle pohjapiirustuksia, runoja ja karttoja, joten on mahdollista, että Charles on Kit Snicketin ystävä. Myöhemmin samassa kirjassa Kit kertoo lapsille, että Charles on etsinyt heitä kertoakseen, että on liittynyt V.P.K.:n hyvien puolelle.


text: Charles esiintyy vielä samassa kirjassa Herran kanssa Hotelli Ratkaisussa. Hän selittää Herralle tahtovansa pyytää Baudelaireilta anteeksi saamaansa kohtelua, ja hän saa J.S.:n allekirjoittaman kirjeen, joka johtaa häntä hänen etsinnöissään.


text: Ei tiedetä, onnistuiko Charles pakenemaan Hotelli Ratkaisun tulipaloa.


text: Phil työskenteli Onnenkantamoisen sahalla kirjassa Saiturin saha. Phil oli yksi ystävällisemmistä sahan työntekijöistä, ja hän auttoi Baudelaireja sopeutumaan uuteen kotiinsa. Baudelairen paikallaolon aikana yksi hypnotisoidun Klausin ohjaama sahan kone vauhingoitti häntä. Phil on jatkuvasti optimistinen, eikä hän järkyttynyt tapahtumasta. Hän sanoi vain "Vasen jalkani on murskana, mutta onneksi olen oikeajalkainen".


text: Kirjassa Synkkä syöveri Phil työskenteli kapteeni Vastakarvan sukellusveneen kokkina, vaikka pystyikin tekemään siellä vain kosteita laatikoita. Kapteeni Vastakarva kutsui Philiä Köksäksi ilman mitään järkevää syytä. Klaus uskoo, että leimauskoneonnettomuus vaikuttaa Philiin yhä, mutta Phil väittää hain purreen häntä. Hän hylkää kapteeni Vastakarvan kanssa Baudelairet ja Vastakarvan tytärpuolen, Fionan, tuntemattomista syistä (hänet saatettiin kaapata), eikä hän enää esiinny kirjoissa "Ratkaisun rajoilla" ja "Loppu".


text: On epäilty, että Phil jätti työnsä sahalla riittämättömän palkan vuoksi; "Saiturin sahassa" hän sanoo lukeneensa lakikirjoja ja oppinensat, että palkanmaksu kuponkeina on laitonta. Vaikka hän toikin asian esille Herran kanssa, kirjassa "Ratkaisun rajoilla" kerrotaan, että sahan työntekijöille maksetaan yhä kuponkeina. Kirjassa "Loppu" suuri tuntematon vie hänet, mutta ei tiedetä, onko hän elossa vai kuollut.


text: Vararehtori Nero on Vaaksavaaran valmistavan koulun vararehtori kirjassa "Omituinen opinahjo". Hänen nimensä on luultavasti viittaus keisari Neroon, jonka, kuten hahmonkin, on kerrottu takertuneen soittimeensa ja kieltäytyneensä tunnustamaan sen yhteisön vaaroja, jota hänen on tarkoitus suojella.


text: Vararehtori Nero on suunnattoman tiukka, ja sen perusteella, että hän tekee Sunnysta sihteerinsä, vaikuttaa siltä, että häneltä puuttuu todellisuiudentaju. Vaikka Nero ei osaa soittaa viulua kunnolla, jokainen oppilas joutuu silti osallistumaan joka ilta kuuden tunnin pituisiin konsertteihin, joissa Nero itse soittaa. Nero viittaa itseensä jatkuvasti "nerona". Omasta väitteestään huolimatta hän on hyödytön matematiikassa ja hän uskoo, että sana "kolmoset" tarkoittaa neljää samaan aikaan syntyvää vauvaa.


text: Nero pukeutuu ruskeana pukuun ja solmioon, jossa on etanoiden kuvia. "Omituisessa opinahjossa" hänen hiuksensa on solmittu neljälle saparolle, mutta kirjan "Ratkaisun rajoilla" mukaan niistä on kasvanut neljä pitkää lettiä, jotka roikkuvat hänen takanaan.


text: Nero matkii usein, mitä toiset ovat juuri sanoneet, korkealla, kimeällä äänellä, ja hänellä on monia ankaria rangaistustapoja oppilailleen. Yksi niistä on se, että oppilas joutuu ostamaan hänelle karkkipussin ja katsomaan, kun hän syö sen, ja sen saa siitä, jos ei osallistu hänen konserttiinsa. Jos oppilas astuu henkilökunnan rakennukseen, hän ei saa aterimia ruokatunnille, ja jos hän myöhästyy tunnilta, hän joutuu syömään kädet selän taakse sidottuina.


text: Kuten useimmat Baudelairien huoltajista, Nero väittää yhä, ettei kreivi Olaf ole valmentaja Tsingis (Olafin valeasu), vaikka Baudelairet paljastivat hänet. Pian tämän jälkeen Baudelairet erotettiin Vaaksavaaran valmistavasta koulusta, koska he olivat Neron mielestä huonoja oppilaita.


text: Nero esiintyy myös kirjassa Ratkaisun rajoilla, kun hänet, herra Remora ja rouva Bass kutsutaan Esmé Kurjimon cocktail-kutsuille. Neron ei ole koskaan sanottu olevan kummallakaan puolella V.P.K.-skismaa, ja kun häneltä kysytään kirjassa "Ratkaisun rajoilla" V.P.K.:n koodilause, hän ei näytä ymmärtävän. Kuitenkin jos Nero on V.P.K.:n jäsen, hän on luultavasti pahojen puolella; "Ratkaisun rajoilla" -kirjan aikana hän asettaa lasin pöydälle käyttämättä lasinalusta. Se on kirjassa jatkuva teema ja sen sanotaan olevan jotain, mitä vain paha ihminen voisi tehdä.


text: Kirjan lopussa suuri tulipalo alkaa tuhota hotellia, jonka sisäpuolella Nero on. Ei tiedetä, pääsikö hän pakoon hotellista, vai kuoliko hän.


text: Jerome Kurjimo (engl. Squalor) esiintyy ensi kerran kirjassa "Haamuhissi". Hän on naimisissa Esmé Kurjimon kanssa, naisen, joka päätti adoptoida Baudelairet, koska orvot olivat sillä hetkellä muodissa. Jerome on Baudelaireille ystävällinen, mutta täysin alistuvainen Esmén ja muiden hahmojen tahtoon. Lause, jota hän käyttää pitkin kirjaa, on "Jaa, en tahdo kiistellä..." Jerome seuraa vähemmän muotia kuin Esmé, eikä hän pidä turhien esineiden ostamisesta vain siksi, että ne ovat muodissa. Jerome on rikas ja menestyvä, ja luultavasti Baudelairien kaikkein huolehtivaisen huoltaja sitten Monty-sedän.


text: Jerome mainitsee olleensa ystävä Baudelairien vanhempien kanssa, vihjaten näin olleensa tai olevansa osa VPK:ta. Kun Baudelairet saapuvat taloon ensi kertaa, Jerome sanoo Violetille:


text: Sen jälkeen Esmé keskeyttää hänet. Sama tapahtuu, kun hän yrittää kertoa Baudelaireille heidän äitinsä rakkaudesta huutokauppoja kohtaan. Tämä saattaa johtua siitä, ettei Esmé halunnut Jeromen kertovan lapsille Beatricen menneisyydestä. Esmé nimittäin saattoi pelätä, että vaikka Jerome ei ehkä tiennyt mitään VPK:sta (asiaa ei koskaan kerrottu kirjoissa), hän voisi paljastaa lapsille jotain VPK:n toiminnasta edes tietämättä, mistä puhui.


text: Kirjan lopussa Esmé jättää Jeromen tullakseen itse kreivi Olafin teatteriseurueen jäseneksi ja kreivi Olafin tyttöystäväksi. Tämän jälkeen Jerome kertoo Baudelaireille haluavansa "viedä teidät täältä kauas, kauas pois, niin kauas, että unohdatte koko kreivi Olafin ja Quagmiret ja kaiken muun". Baudelairet kieltäytyvät, koska heidän mielestään on paljon tärkeämpää löytää Olaf ja Quagmiret.


text: Kirjassa "" on kaksi Jeromeen liittyvää kirjettä: yksi Jeromelle Jacques Snicketiltä ja toinen Jeromelta Jacquesille. Yksi anelee Jeromea olemaan naimatta Esméa, ja sanoo


text: Toinen kirje osoittaa, ettei ensimmäinen koskaan saavuttanut Jeromea, koska ovimies - yksi kreivi Olafin kätyreistä, koukkukätinen mies - ei koskaan antanut sitä hänelle. Toisen kirjeen perusteella on selvää, että Esmé työskentelee VPK:ta vastaan, koska kirjeessä sanotaan:


text: Tämä kirje antaa ymmärtää että Jeromen optimistisuuden ja alistuvaisuuden vuoksi Esmé käytti häntä hyväkseen voidakseen tehdä Pimeä puistotie 667:en hissiin tunnelin.


text: Jerome palaa kirjassa "Ratkaisun rajoilla". Hän tuntee syyllisyyttä Baudelairien kohtelusta, ja hän on tutkinut heidän tapaustaan ja kirjoittanut epäoikeudenmukaisuudesta kertovan kirjan, jonka nimi on "Opus laittomuuksiin ajavasta finanssienhimosta" (engl. "Odious Lusting After Finance", ensimmäiset kirjaimet muodostavat sanan "OLAF"). Hän antaa kirjan Oikeusneuvos Straussille, jotta sitä voitaisiin käyttää todisteena Olafin oikeudenkäynnissä Hotelli Ratkaisun aulassa. Jerome tapaa myös vaimonsa Esmén hotellissa, ja kun nainen jättää kreivi Olafin julkisesti, Jerome yrittää saada naisen takaisin hyvien puolelle. Esmé kuitenkin vastaa, ettei voi, koska oikeudenmukaisuus ei ole sillä hetkellä muodissa. Kun oikeudenkäynnin aika koittaa, kreivi Olaf sieppaa tuomarin, pakenee ja käyttää Jeromen kirjan ainoaa kopiota sytyttääkseen hotelliin tulipalon.


text: Ei tiedetä, selviytyikö Jerome Hotelli Ratkaisun tulipalosta.


text: Hal esiintyy ensi kerran kahdeksannessa kirjassa, "Painajaisten parantola". Salojen sairaalan arkistossa työskentelevän Halin on kuvailtu olevan vanhin mies, jonka Violet, Klaus ja Sunny olivat koskaan nähneet.


text: Hal on orpojen kahdeksas huoltaja. Kuitenkin kun Kreivi Olaf polttaa arkiston maan tasalle, Hal uskoo heti, että Baudelairet ovat syyllisiä tuhoon, ja kääntyy lapsia vastaan.


text: Hal esiintyy uudestaan kirjassa "Ratkaisun rajoilla" Hotelli Ratkaisun intialaisen ravintolan omistajana, vaikka hän onkin surkea kokki. Tässä kirjassa näyttää, että hän on mahdollisesti VPK:n jäsen, sillä hän sanoo VPK:n koodilauseen ("Hyvänen aika, niinkö surullisesta asiasta on kyse?") herra Remoralle, joka ei kuitenkaan ymmärrä sitä. Hal on luultavasti VPK:n hyvien puolella, sillä hän oli vihainen Arkiston palosta, ja sanoo, että hänen olisi pitänyt tietää, etteivät Baudelairet olleet kriminaaleja. Hal pyytää kirjassa lapsilta anteeksi sitä, että uskoi Geraldine Juliennen "Päivän pilkunviilaaja" -juorulehteen Baudelaireista kirjoittamat jutut.


text: Pipsa esiintyy myös ensi kertaa "Painajaisten parantolassa" Salojen sairaalan henkilöstöpäällikkönä. Häntä ei koskaan nähdä, mutta hänet kuullaan usein keskusradion kautta, johon hän kuitenkin muuntaa äänensä. Hän näyttää ajattelevan, että Baudelairen lasten tulisi näkyä, mutta ei kuulua, mikä on ironista, koska hän ei voi nähdä lapsia kuitenkaan. Kreivi Olaf varastaa myöhemmin hänen virkansa voidakseen hallita sairaalaa, ja on vihjattu, että Olaf olisi työntänyt hänet alas sairaalan katolta.


text: Bruce on hetken aikaa Baudelairien huoltaja. Hän esiintyy ensi kerran "Käärmekammion" lopussa, kun hän siirtää Monty-sedän matelijoita. "Luikurin liu'ussa" Bruce esiintyy taas, tällä kertaa Lumipartiolaisten johtajana. Baudelairet saavat tietää, että Bruce on Carmelita Spatsin, yhden lumipartiolaisen, setä.


text: Bruce ilmestyy myöhemmin Hotelli Ratkaisuun, eikä tiedetä, selviytyikö hän hotellin tulipalosta.


text: Oikeusneuvos Strauss on kreivi Olafin naapurissa asuva tuomari. Heti hänet tavatessaan Baudelairet pitävät hänestä, ja he huomaavat hänen kirjastonsa olevan tarpeellinen, kun he yrittävät tehdä tyhjäksi kreivi Olafin juonen saada Baudelairien omaisuus. Oikeusneuvos Strauss esittää tuomaria Olafin valenäytelmässä ja melkein solmii avioliiton Violetin ja Olafin välille. (Violetin onnistuu estää tämä.) Kirjan lopussa Oikeusneuvos Strauss tarjoutuu pitämään Baudelaireista huolta, mutta herra Poe ilmoittaa, ettei se juridisista syistä ole mahdollista.


text: Ei ole selvää, onko Oikeusneuvos VPK:n jäsen vai ei. "Luikurin liu'ussa" Baudelairet löytävät J.S.:lle jätetyn kirjeen. Ei ole myöskään selvää, oliko kirje jätetty Oikeusneuvos Straussille (engl. Justice Strauss), Jacques Snicketille vai Jerome Kurjimolle (engl. Jerome Squalor). Kuitenkin tuomarin käytös kirjassa "Ratkaisun rajoilla" osoittaa, ettei hän ollut ainakaan ennen mukana järjestön toiminnassa. Hän mainitsee myös, että ollessaan suunnilleen Esmé Kurjimon ikäinen hän varasti hevosia vuosikaudet mutta lopetti tajuttuaan, että se oli väärin.


text: "Ratkaisun rajoilla" -kirjassa Oikeusneuvos Strauss saapuu Hotelli Ratkaisuun. Ilmenee, että hän oli tutkinut Baudelairien tapausta ja aikoi tuoda kreivi Olafin oikeuden eteen. Hänen kaksi korkeimman oikeuden tuomarikollegaansa paljastuvat kuitenkin Olafin kätyreiksi, mieheksi jolla on parta muttei hiuksia ja naiseksi jolla on hiukset muttei partaa. Olaf sieppaa Oikeusneuvos Straussin ja uhkaa vahingoittaa häntä, elleivät Baudelairet avaa Hotelli Ratkaisun pesutuvan ovea.


text: Klaus avaa oven, mutta sokerikko, jonka Olaf haluaa, ei ole siellä. Olaf nousee katolle, sytyttää siellä Hotelli Ratkaisuun tulipalon ja pakenee Baudelairien kanssa. Oikeusneuvos Strauss yrittää estää heidän pakonsa, mutta Sunny puree hänen kättään hellästi, jotta hän päästäisi heidän pakoveneestään irti. Ei tiedetä, selviytyikö Oikeusneuvos Strauss itse hotellin tulipalosta. Snicket kuitenkin kertoo, etteivät lapset näe häntä enää koskaan.


text: "Lemony Snicketin surkeiden sattumusten sarjassa" Oikeusneuvos Straussia esittää Catherine O'Hara.


text: Perjantai Caliban on nuori saarelaistyttö, joka ystävystyy nopeasti Baudelairien kanssa ja antaa Sunnylle vispilän lahjaksi. Hän kuitenkin hylkää kreivi Olafin ja saa hänet näin vihollisekseen. Perjantai on Torstai ja Miranda Calibanin tytär, ja hän on syntynyt saarella. Hänen äitinsä on kertonut hänelle, että manaatti söi hänen isänsä myrskyssä, jonka seurauksena he haaksirikkoutuivat saarelle. Totuus kuitenkin on, että Miranda ja Torstai joutuivat eroon toisistaan VPK:n skismassa, eikä Miranda vain halunnut tyttärensä tietävän asiasta.


text: Perjantai joutuu kuitenkin jättämään Baudelairet, kun kaikki medusan myceliumista tartuttuneet saarelaiset hylkäävät heidät. On mainittu, että Monty-sedän Hirmumyrkyllinen kyy olisi tuonut heille pelastavan omenan, mutta ei tiedetä, selviytyivätkö hän ja muut saarelaiset. Perjantailla oli salaisuuksia, joita saaren "johtaja" Ishmael ei olisi hyväksynyt, kuten lukemaan opettelu, vispilän antaminen Sunnylle, ja Hirmumyrkyllisen kyyn pitäminen.


text: Perjantai sai nimensä kirjasta "Robinson Crusoe", jossa Perjantai oli Robinsonin ystävä ja avustaja, ja William Shakespearen näytelmästä "The Tempest", jossa Prosperon saarella oli Caliban-niminen asukas. Koska Perjantai syntyi saarella, hän ei luultavasti tiedä VPK:sta mitään.


text: On mahdollista, että hän ja Olivia Caliban ovat sukua, koska heillä on sama sukunimi.


text: Herra Remora on Vaaksavaaran valmistavan koulun opettaja, ja kirjassa "Omituinen opinahjo" hän opettaa Violetia. Hän rakastaa banaaneja ja hänet nähdään jatkuvasti syömässä niitä. Hänen tunneillaan oppilaiden pitää kuunnella tylsiä, hyvin lyhyitä tarinoita, joita hän keksii, joiden jälkeen hän pitää kokeita, joissa hän kysyy tarinoidensa yksityiskohdista. Hänen mielestään Baudelairet ovat hyviä oppilaita, ja hän ehdottaakin vararehtori Nerolle, että hän erottaisi mieluummin Carmelita Spatsin; hän on kiistellyt myös siitä, että liikuntatunneilta lintsaaminen opiskellakseen on hyvää ajanhallintaa. Lemony Snicket paljastaa myös, että herra Remora eläköityi myöhemmin opettajantyöstään, koska hän tukehtui banaaniin.


text: Herra Remora esiintyy uudestaan kirjassa "Ratkaisun rajoilla" opettajakollegoidensa kanssa, sillä hänet on kutsuttu Hotelli Ratkaisuun cocktaikutsuille. Hal yrittää kommunikoida miehen kanssa käyttämällä VPK:n koodilausetta. Remora ei kuitenkaan ymmärrä sitä, joten hän ei luultavasti ole VPK:ssa.


text: Ei tiedetä, selviytyikö herra Remora Hotelli Ratkaisun tulipalosta.


text: Rouva Bass on Klaus Baudelairen opettaja kirjassa "Omituinen opinahjo". Hänellä on pakkomielle esineiden mittaamisesta, ja jokaisella hänen tunneillaan mitataan erilaisia esineitä. Klausin ja Violetin loppukokeiden jälkeen hän sanoi herra Remoran kanssa, että Baudelairet olivat hyviä oppilaita. Aiemmin he olivat koko ajan siinä uskossa, että Klaus ja Violet olivat kaksi huonointa opiskelijaa koko koulun historiassa. Rouva Bass myöntää tässä tilanteessa myös, ettei pidä Carmelita Spatsista.


text: Rouva Bass esiintyy uudestaan kirjassa "Ratkaisun rajoilla", sillä hänet on kutsuttu Hotelli Ratkaisuun cocktailkutsuille. Tällöin hän oli pukeutunut ohueen mustaan naamioon ja valkoiseen peruukkiin valeasuna. Se antaa ymmärtää, kuten jo vihjailtu kirjoissa "Omituinen opinahjo" ja "", että hän oli ryöstänyt pankin, ja hänellä oli hallussaan muutamia rahasäkkejä, joissa oli nimi "Rahankiristyskonttori". On myös vihjattu, että hänen ryöstösaaliinsa ei ollut mitään muuta kuin Baudelairien perintö. Hän ei edes yritä salata rikostaan opettajakollegoiltaan vararehtori Nerolta ja herra Remoralta, jotka suhtautuvat hänen ryöstöönsä täysin arkipäiväisenä asiana. Rouva Bass paljastaa myös, että hänen kutsussaan cocktailjuhlille pyydettiin häntä tuomaan mukanaan kaikki hänen arvokkaat tavaransa. Koska rouva Bass ei tienannut opettajana tarpeeksi niin, että hänellä olisi ollut arvoesineitä, hän joutui kääntymään rikosten teille.


text: Vaikka rouva Bass puolustikin Baudelaireja "Omituisessa opinahjossa", kun heidän henkilöllisyytensä paljastuvat Hotelli Ratkaisussa rouva Bass on yhtäkkiä nopeasti sitä mieltä, että Baudelairet olivat ne, jotka ryöstivät pankin.


text: Epäillään, että rouva Bass selviää tulipalosta, sillä "Omituisessa opinahjossa" mainitaan hänen myöhemmin joutuvan pidätetyksi pankkiryöstöstä.


text: Herra Lesko on Variksenpalvojien kylän asukas kirjasta "Kelvoton kylä". Baudelairet tapaavat hänet ensi kerran tapaamisessa kaupungintalolla, jossa hänet näytetään pukeutuneen ruudullisiin housuihin. Hän ja muutama muu asukas ei halunnut Baudelaireja asumaan luokseen ja kuvasi heitä äänekkäiksi lapsiksi. Hän on erittäin ilkeä ja laittaa lapset ja Hectorin pesemään hänen kotinsa ikkunat. Hän jopa ehdotti, että Baudelairet poltettaisiin roviolla, koska hänen mielestään lapset tappoivat kreivi Olafin (joka oli oikeastaan Jacques Snicket).


text: Herra Lesko palaa kirjassa "Ratkaisun rajoilla" yhtenä hotellivieraista. Baudelairien ja kreivi Olafin oikeudenkäynnissä hän luovuttaa sääntökirjan todisteeksi oikeudelle. Ei tiedetä, selviytyikö herra Lesko Hotelli Ratkaisun tulipalosta.


text: Rouva Morrow on asukas Variksenpalvojien kylässä kirjassa "Kelvoton kylä". Hänet nähdään kaupungintalolla Baudelairien saapumisen jälkeen pukeutuneena vaaleanpunaiseen kylpytakkiin. Hän oli yksi niistä muutamasta asukkaasta, jotka eivät halunneet lapsia asumaan luokseen. Hän näyttää myös, ettei pidä lapsista, laittamalla heidät ja Hectorin leikkaamaan hänen pensasaitansa. Rouva Morrow on myös se, joka tuo tiedon Jacques Snicketin salaperäisestä kuolemasta, tosin hän itse epäilee miehen olleen kreivi Omar. Hän on myös se, joka ehdotti, että Quagmiren kolmoset poltettaisiin roviolla.


text: Hän esiintyy myös kirjassa "Ratkaisun rajoilla" yhtenä Hotelli Ratkaisun hotellivieraista, jotka heräävät Rehti Ratkaisun tappaneen harppuuna-aseen ääneen. Ei tiedetä, selviytyikö hän hotellin tulipalosta.


text: Eleanora Poe on herra Poen sisko, ja "Päivän pilkunviilaaja" -juorulehden päätoimittaja.


text: Hänet mainitaan ensi kerran kirjassa "Lemony Snicket: The Unauthorized Autobiography". Siinä on dialogi keskustelusta, jonka hän kävi veljensä kanssa ravintolassa Itkujärvellä. Herra Poe tapasi hänet puhuakseen hänen sanomalehteensä kirjoitetuista jutuista. Myöhemmin kirjassa on sähke häneltä veljelleen, jossa sanotaan, että hänen tähtitoimittajansa Geraldine Julienne on lukinnut hänet kellariin Esmé Kurjimon käskystä. Eleanora kun oli ymmärtänyt, että jotkut hänen julkaisemistaan jutuista eivät olleet totta. Sähkeeseen on leimattu sana IGNORED, "huomiotta jätetty".


text: Kirjassa "Ratkaisun rajoilla" Lemony Snicket mainitsee, että "pitkästyttävä Eleanora-niminen nainen" oli hississä Hoetlli Preludiossa Baudelairen perheen kanssa ja eräänä päivänä Bertrand Baudelaire teki hänelle kepposen, joka pakotti hissin pysähtymään joka kerroksessa matkalla hänen hotellihuoneeseensa.


text: On annettu ymmärtää, etteivät Eleanora ja Arthur kuuluneet VPK:hon, sillä ravintolassa tarjoilija käyttää VPK:n koodilausetta, eikä kumpikaan sisaruksista näytä ymmärtävän sitä.


text: Edgar ja Albert ovat herra Poen pojat. Heidät mainitaan vain kirjassa "Ankea alku" kun Baudelairet asuvat vanhempiensa kuoleman jälkeen vähän aikaa herra Poen luona. Heidän nimensä ovat viittaus Edgar Allan Poeen, vaikka se voikin viitata myös Edgar Albert Guestiin, joka mainitaan kirjassa Synkkä syöveri.


text: Polly Poe on herra Poen vaimo. Hänet mainitaan myös vain "Ankeassa alussa", kun Baudelairet ovat Poen perheen luona, ja teatterissa kreivi Olafin "Auvoisa avioliitto" -valenäytelmän aikaan. Kun Baudelairet ovat hänen ja herra Poen luona, hän ostaa lapsille paljon kutittavia ja rumia vaatteita. Kirjassa "Haamuhissi" herra Poe sanoo kertovansa vaimolleen, että pimeys on nyt muodissa, koska myös hän on kiinnostunut muodista.


text: Aito ja Oiva esitellään kirjassa "Ratkaisun rajoilla" Hotelli Ratkaisun omistajina. Aito on pahojen ja Oiva hyvien puolella. Koska miehet ovat identtiset, Baudelairet eivät aina ole aivan varmoja heidän henkilöllisyyksistään. Snicket vahvistaa tätä kirjoittamalla joka kerran: "sanoi Aito tai Oiva". Miehiä kuvaillaan "pitkinä ja laihoina ja heillä on pitkät kädet, jotka juuttuvat omituisiin asentoihin, kuten juomapillit eivätkä kuin liha ja luut."


text: Toinen miehistä sanoo heille "Ratkaisun rajoilla" -kirjassa koodilauseen. Kuitenkin, koska molemmat puolet käyttävät samoja koodeja, ei ole selvää, kumpi kaksosista hän oli. Aito ja Oiva eivät ilmesty enää kirjaan "Loppu", joten he luultavasti kuolivat tai pakenivat hotellinsa tulipalosta, mutta eivät kuitenkaan enää kohdanneet orpoja.


text: Fiona, mykologisti, esiintyy ensi kerran, kun Violet, Klaus ja Sunny saapuvat "Queequeg"-sukellusveneeseen kirjassa "Synkkä syöveri". Hän menee myös lasten kanssa luolaan etsimään kadonnutta sokerikkoa. Kun kaikki neljä palaavat takaisin tyhjin käsin, he löytävät tyhjän Queequegin. Kreivi Olaf kaappaa sukellusveneen oman "Carmelita"-veneensä kanssa, ja vie Fionan ja Baudelairet prikiin, jotta koukkukätinen mies voisi kiduttaa heitä siellä. Paljastuukin kuitenkin, että koukkukätinen mies on Fionan kauan kadoksissa ollut veli, Fernald. Baudelairet ja Fiona suostuttelevat Fernaldia liittymään heihin ja pakenemaan. Baudelairet pakenevat, mutta Fiona ja Fernald jäävät kiinni, ja kertovat Esmé Kurjimolle, että ovat Olafin puolella. Myöhemmin Fernald suostuttelee Fionan tosiaan liittymään Olafin joukkoon.


text: Fionan isäpuoli on Kapteeni Vastakarva. Hänen ja Fernaldin sukunimeä ei kerrota, mutta on sanottu, ettei se ole sama kuin heidän isäpuolellaan. Fionalla on kolmikulmaiset silmälasit. Hän on isäpuolensa sukellusveneen insinööri.


text: Fiona ja Fernald eivät esiinny kirjassa "Ratkaisun rajoilla", mutta Olaf sanoo, että kaksikko kaappasi "Carmelitan". Kirjassa "Loppu" paljastuu, että Fiona ja Fernald kääntyivät hyvien puolelle, mutta muuten heidän kohtalonsa on tuntematon.


text: Kapteeni Vastakarva kertoo Fionalle toistuvasti, että hänen äitinsä (joka oli Esmé Kurjimon paras ystävä lukiossa) kuoli "manaattionnettomuudessa". Fiona sanoi kuitenkin, ettei ollut varma, oliko se todella onnettomuus: kirjan loppupuolella sanotaan Vastakarvan olleen asiasta väärässä, ja että Fionan äiti todellisuudessa murhattiin. Myöhemmin kirjassa "Loppu" hahmo nimeltä Miranda Caliban väitti, että manaatti soi hänen miehensä Torstain. Ei tiedetä, liittyvätkö nämä kaksi asiaa toisiinsa.


text: On ehdotettu, että Fionan ja Klausin välillä olisi jotain. Kapteeni Vastakarva myös vitsailee asiasta mielellään, kuten sanomalla, että Klaus saa mennä naimisiin Fionan kanssa. Kerrotaan myös, että Fiona suutelee Klausia hetken ennen, kuin he eroavat. Klaus näyttää jakavan hänen tunteensa; hän reagoi suudelmaan sanomalla: "Miten kukaan niin ihana voi tehdä mitään niin kamalaa?" ja kirjassa "Ratkaisun rajoilla" Snicket mainitsee, että "Fiona mursi Klausin sydämen". Tätä toistetaan joitakin kertoja kirjassa "Loppu", ja ennen katoamistaan Kit Snicket sanoo: "Fiona halusi sinut niin epätoivoisesti, Klaus" ja "Hän halusi sinun antavan hänelle anteeksi."


text: Fionan on sanottu olevan hieman Violetia vanhempi.


text: Tri. Georgina Orwell oli silmälääkäri, joka asui Vähälännässä. Kirjassa "Saiturin saha" tri. Orwell oli hypnotisoija, joka hypnotisoi Klausin. Vaikka on selvää, että hän oli kelpo optikko, ei tiedetä, oliko hypnoosi hänen uusi uransa vai harrastuksensa, vai oliko hän toiminut hypnotisoijana jo pidempään. Hän on kuitenkin hänen vastaanottoapulaisekseen naamioituneen kreivi Olafin puolella. He olivat sopineet nimittäin jakavansa Baudelairien omaisuuden puoliksi.


text: Tri. Orwellia kuvaillaan pitkäksi, vaaleahiukseksi naiseksi, jolla oli tiukka nuttura ja suuret, mustat saappaat. Hänen nähtiin olevan pukeutuneen pitkään, valkoiseen takkiin, jossa oli hänen nimensä. Lisäksi tri. Orwellilla oli pitkä keppi, jonka päässä oli kiiltävä punainen jalokivi. Samassa kirjassa hänellä ja Sunny Baudelairella oli taistelu, jossa tri. Orwell painoi keppinsä punaista kiveä ja sai keppinsä muuttumaan miekaksi.


text: Tri. Orwell kuoli juuri ennen, kuin hän sai katkaistua Sunnyn kaulan: hän perääntyi vahingossa päin päälle laitettua sahaa.


text: Geraldine Julienne on "Päivän pilkunviilaaja" -sanomalehden tähtireportteri ja se, joka lukitsi päätoimittaja Eleanora Poen kellariin. Hän saattaa olla vastuussa siitä, että herra Poeta kiellettiin huomioimasta mitään hänelle lähetettyä sähkettä - näiden sähkeiden joukkoon kuuluivat Baudelairien sähke "Painajaisten parantolassa". Kirjassa "Kelvoton kylä" Julienne on myös vastuussa siitä, että kaikki luulivat Baudelairien murhanneen "kreivi Omarin". Hän esiintyi myös "Tihutöiden tivolissa", näyttäen rakastavan väkivaltaa ja sitä, että ihmisiä syötettiin leijonille ja haluten kirjoittaa tapahtumasta artikkelin. Julienne ei kuitenkaan vaikuta tekevän mitään tahallaan: Lemony itse sanoo kirjassa "Ratkaisun rajoilla", että nainen oli "aiheuttanut varomattomasti Baudelairien sotkun" tarkoittaen, ettei hän tehnyt mitään tahallaan eikä näe omia virheitään. Suurin osa hänen teoistaan saattaa jopa olla Esmé Kurjimon määräyksiä ja ehdotuksia - Julienne näyttää ihailevan naista suuresti.


text: Kirjassa "The Unauthorized Autobiography" paljastetaan, että Julienne oli syy, miksi Esmé Kurjimo ja Jerome Kurjimo tapasivat ja menivät naimisiin.


text: Kirjan "The Beatrice Letters" mukaan Winnipegin herttuattaren kuolema sai hänet nousemaan uudeksi muotitoimittajaksi. Lemony kuvailee häntä kirjassa typeräksi tytöksi.


text: Hänellä on tapana kuvitella ja selittää otsikoita itsekseen: "Kunhan Päivän pilkunviilaajan lukijat sen näkevät!" Ei tiedetä, pääsikö hän pakoon Hotelli Ratkaisun tulipalosta "Ratkaisun rajoilla" -kirjassa.


text: Gregor Wihellys, Ike Vihellyksen veli ja Josefiina Vihellyksen lanko, oli VPK:n etuvartiossa, joka tutki "Medusan Myceliumin" vaikutuksia myrkkynä ja mahdollisena aseena kreivi Olafin puolta vastan. Toinen Gregorin vanhemmista saattaa olla Baudelairien vanhempien serkku, koska Josefiinaa kuvaillaan Baudelairen lasten "pikkuserkun langoksi" (engl. "second cousin's sister-in-law").


text: Tri. Gustav Sebald oli Monty-sedän apulainen, joka auttoi häntä hänen matelijaloukkujen tutkimuksissa, joiden tarkoituksena oli saada uusia käärmeitä Montyn kokoelmaan.


text: Monty-sedän apulaisena toimimisen lisäksi Gustav oli vähäntunnettu ohjaaja, jonka vain VPK:n jäsenet tunsivat sellaisista vaikeaselkoisista elokuvista, kuin "Ihmissudet sateessa", "Vampyyrit eläkeläiskommuunissa" ja "Kiinteistönvälittäjät luolassa". Hänen parhaiten tunnettu teoksensa oli "Zombit lumessa". Näiden kaikkien on ehdotettu olevan salavaroituksia VPK:lle.


text: Hieman ennen Baudelairien saapumista Monty-sedän taloon kreivi Olaf sieppasi tri. Sebaldin ja väärensi viestin Monty-sedälle. Sen jälkeen hän jatkoi työtään hukuttumalla tri. Sebaldin läheiseen suohon.


text: Monty-sedän uudeksi apuriksi Stefanoksi naamioitunut kreivi Olaf otti tri. Sebaldin paikan Montgomeryn talossa kahdeksan päivää Baudelairien saapumisen jälkeen. Olaf myös meni lasten ja Monty-sedän mukaan katsomaan tri. Sebaldin tuotosta elokuviin.


text: Elokuvassa näytetään Sebald sidottuna liikkuvan junan eteen.


text: Hector on Variksenpalvojien kylän korjausmies. Hän on järkyttynyt monista kylän säännöistä (kuten siitä, ettei mekaanisia laitteita saanut olla, variksia ei saanut vahingoittaa, eikä saanut olla sääntöjä rikkovia kirjoja), mutta oli liian peloissaan eikä koskaan puhunut vanhimpien neuvostossa.


text: Hectoria kuvataan taitavaksi meksikolaisen ruoan valmistajaksi. Lisäksi kylän varisten nukkumapaikka on Hectorin takapihalla oleva puu. Hänellä on viimeistelemätön omatekemä kuumailmapallo vajassaan, mutta se on kielletty kylän sääntöjen vastaisena. Hector myös keräsi kaikkia kylässä kiellettyjä kirjoja ja piilotti ne latoonsa polttamisen sijaan. Hectorin hoivassa ollessaan Violet auttoi häntä viimeistelemään kuumailmapallon.


text: Kirjan loppupuolella Baudelairien ja Quagmirejen paetessa raivostuneita kyläläisiä Hector pääsee vihdoin yli peloistaan ilmestymällä paikalle pallollaan, moittii vanhimpia heidän säännöistään, ja yrittää auttaa Baudelairet ja Quagmiret kyytiin. Baudelairet eivät pääse mukaan, koska konstaapeli Luciana katkaisee köyden harppuunallaan. Hector nähdään viimeisen kerran lentämässä pois Duncanin ja Isadoran kanssa. Kirjassa "Loppu" paljastetaan, että hänet saatiin kiinni tuntemattomalla esineellä. Kit Snicket viittaa siihen "suurena tuntemattomana", muttei tiedetä, auttoiko se vai satuttiko se häntä.


text: Hector on melko varmasti joko VPK:n vapaaehtoinen tai sitten hänellä on jokin muu yhteys järjestöön. Kirja "" lainaa Jacques Snicketin kirjettä Lemonylle: ""I feel, Lemony, as if we are driftin away from one another, as if one of us is on the ground and the other is in some wondrous device, floating away into the sky, like that self-sustaining hot-air mobile home H is always talking about building"" viitaten, että veljekset olivat ystävällisissä väleissä Hectorin kanssa.


text: Tri. Isaac "Ike" Wihellys on Josefiina Wihellyksen mies, joka mainitaan kirjoissa "Avara akkuna" ja "Luikurin liuku". Hänen äidillään oli yksi korva ja yhdet kulmakarvat, hänellä oli Gregor Wihellys -niminen veli ja hän oli VPK:n jäsen. Hän kuoli odotettuaan vain 45 minuuttia syönnin jälkeen ennen Itkujärveen menoa - järvi on täynnä ihmissyöviä iilimatoja, ja uimarien täytyy odottaa tasan tunti syömisen jälkeen ennen uimaan menoaan, tai iilimadot syövät heidät.


text: Ike ei ollut vain Josefiina-tädin mies, vaan myös hänen paras ystävänsä ja kielioppiparinsa, ja ainoa henkilö, jonka Josefiina-täti tiesi osaavan viheltää suu täynnä keksejä: hänen erikoisuutensa oli Beethovenin Neljäs Kvartetti. Josefiina-tädin mukaan keksivihellys oli suvun luonteenpiirre, ja myös Baudelairien äiti osasi tehdä niin (heidän äitinsä erikoisuus oli Mozartin neljästoista sinfonia).


text: Kirjassa "" Winnipegin herttuatar kirjoittaa jollekin K:lle, että on mahdotonta pitää ne kaksi kirjettä (joissa kerrottiin Lemonyn ja Beatricen aiotuista häistä sekä Esmé ja Jerome Kurjimon häistä) yhdessä, ja syistä, joita hänen ei tarvinnut sanoa hän ei myöskään voinut kirjoittaa herra Snicketille. Hän myös pyysi K:ta viemään kirjeet turvalliseen paikkaan - ehkä Ikelle (Ike Wihellys) tai sille maitotilalle, josta K hänelle kertoi.


text: Hänen englanninkielinen nimensä Ike Anwhistle on lausuttuna "I can whistle" (suom. "minä voin viheltää").


text: Ishmael on Saaren fasilitaattori. Hän oli kerran VPK:n jäsen, ja hänellä on järjestön tatuointi nilkassaan, vaikka hän yrittääkin piilottaa sen. Hän väittää kreivi Olafin joskus lukinneen hänet lintuhäkkiin ja polttaneen hänen talonsa, vaikkakin Olaf itse sanoo, ettei sytyttänyt paloa. Ishmael myös tunsi Baudelairen vanhemmat: he olivat saaren johtajia hänen saapuessaan, mutta hän pakotti heidät lähtemään ja alkoi ajaa saarella omia ajatuksiaan.


text: Saaren fasilitaattorina Ishmael on vastuussa saarelaisten ongelmien ratkaisemisesta ja niistä asioista, joita he löytävät rannikkokaistaleelta. Hän on erittäin hyvä suostuttelemaan saarelaisia luopumaan löytämistään asioista sanoen heille, ettei pakota heitä, mutta että heillä on toinenkin vaihtoehto. Hänen päätöksensä pitää ja olla pitämättä esineet ovat usein epäloogisia, mutta saarelaiset seuraavat hänen ohjeitaan yleisen painostuksen ja joukkopsykologian takia - sen saman, jota Olaf käytti "Kelvoton kylä" -kirjassa. Lisäksi hän saa jokaisen juomaan kookosjuomaa, jotka tekevät heidät kaikki uneliaiksi, eivätkä he pysty tekemään itse päätöksiä. Esineet, jotka Ishmaelin mielestä ovat tarpeettomia, viedään kelkalla saaren toiselle puolelle arboretumiin.


text: Ishmael ei anna saarelaisten pitää salaisuuksia, mutta hänellä itsellään on monia, kuten se, että hän pystyy kävelemään vaikka toisin väittää, ja se, että hän syö kiellettyjä omenia arboretumin puusta. Hän väittää jalkojensa olevan vahingoittuneet, ja hän peittää ne savella. Hän väittää savella olevan taianomaisia parantamisvoimia, mutta todellisuudessa hän käyttää sitä vain peittääkseen nilkkansa tatuoinnin.


text: Kirjan keskivaiheilla hän laittoi kreivi Olafin suureen lintuhäkkiin ja sai saarelaiset hylkäämään Baudelairet saaren rannikolle, vaikka tiesikin, että siinä tulvisi pian ja vesi hukuttaisi orvot ja Olafin. Myöhemmin hän tapasi Baudelairet arboretumissaan ja ehdotti heitä luopumaan aiemmasta elämästään ja jäämään asumaan turvaan saarelle. Ei pian sen jälkeen kun hän oli saanut tietää, että saarelaiset kapinoivat häntä vastaan, hän paljasti voivansa oikeasti kävellä ja ampui kreivi Olafia harppuunallaan. Hän onnistui haavoittamaan miestä kuolettavasti, mutta vapautti tahattomasti kuolettavan medusan myceliumin.


text: Lopulta hän laittaa saarelaisten elämät peliin viemällä heidät pois saarelta ja riistämällä heiltä heidän ainoan parantumiskeinonsa medusan myceliumin myrkkyä vastaan. Hän oli kuitenkin itse syönyt kyseisen hedelmän, joten hän oli immuuni myceliumin myrkylle. Vaikka "Hirmumyrkyllinen kyy" yritti tuoda jäljelle jääneille saarelaisille parantavia omenia, ei tiedetä, selviytyikö sekään.


text: Josefiina Vihellys (Josefiina-täti) on Violet, Klaus ja Sunny Baudelairen pikkuserkun lanko, ja hänestä tulee lasten huoltaja kirjassa "Avara akkuna".


text: Josefiina-tädin mielestä kielioppi on elämän suurin ilo, ja lisäksi hänellä on sänkynsä alla monia Itkujärvestä kertovia kirjoja.


text: Hänen miehensä Isaacin (lyhyesti Iken) kuolemasta lähtien hänellä on ollut paljon eikoisia pelkoja. Niitä ovat:


text: Ironisesti monet Josefiina-tädin peloista toteutuvat elokuvassa, kun hänen talonsa putoaa järveen.


text: Lopussa Josefiina-täti saa melkein suostuteltua kapteeni Kelmiksi naamioituneen kreivi Olafin jättämään hänet eloon tarjoamalla hänelle Baudelaireja, mutta Olaf suuttuu Josefiinan korjattua hänen kielioppiaan, ja mies potkaisee tädin iilimadoille.


text: Ei tiedetä, onko Josefiina-täti yhä elossa. Kirjassa "Omituinen opinahjo" kun lapset ovat Vaaksavaaran valmistavassa koulussa jotkut kalastajat löytävät vedestä Josefiinan pelastusliivit. Kirja "Synkkä syöveri" vihjaa, että hän voisi yhä olla elossa. Hänet mainitaan kuolemansa jälkeen useammin kuin ketään Baudelairien muista huolenpitäjistä.


text: Kapteeni Vastakarva on "Queequeg"-sukellusveneen kapteeni, ja Fionan ja Fernaldin isäpuoli.


text: Kirjassa "Synkkä syöveri" hän löytää Violetin, Klausin ja Sunnyn merestä etsiessään sokerikkoa, ja vie heidät Queequegiin. Hän on erittäin empaattinen, ja hänen filosofiansa on: "Viivyttelijät eksyvät." Baudelairet kuitenkin huomaavat pian, ettei sillä ole mitään järkeä.


text: Kapteeni Vastakarvaa on ajateltu Baudelairien yhdentenätoista huoltajana. Hän näyttää olevan tietoinen siitä, että Fiona on kiinnostunut Klausista, ja sanookin, että jos Klaus löytää sokerikon, hän saa mennä naimisiin Fionan kanssa.


text: Lähetettyään Baudelairet ja Fionan luonaan hän ja Phil katoavat Queequegista. Kirjassa "Ratkaisun rajoilla" Kit Snicket sanoo, että hän aikoi tavata kapteeni Vastakarvan. Myöhemmin mainitaan, että hän vesihiihti kohti häntä ja pian jo poispäin hänestä.


text: Kit oli ottanut yhteyttä kaikkiin kolmeen Quagmiren lapseen ja heidän suojelijaansa Hectoriin. Tapaaminen oli kuitenkin lyhyt, sillä heidät ja Queequegin henkilökunta joutuivat mysteerisen ?-muodon (Kitin mukaan "Suuren tuntemattoman") kyytiin.


text: On mahdollista, että kapteeni Vastakarvalla on tai oli suuri omaisuus, sillä kun kreivi Olaf puhuu kaikista omaisuuksista joita aikoo kavaltaa, hän mainitsee Vastakarvan omaisuuden.


text: Kirjassa "Synkkä syöveri" Vastakarva sanoo, että Fionan äiti kuoli manaattionnettomuudessa.


text: VPK:n jäsen, joka esiintyy kirjassa "" ja kysyy kysymyksen "Ramona Quimby, Age 8" -kirjasta tunnistaakseen toiset VPK-jäsenet.


text: Parrakas hiukseton mies ja hiuksellinen parraton nainen esiintyvät ensi kerran kirjassa "Luikurin liuku". Heillä on sanottu olevan "uhkaava aura", ja he pelottavat jopa kreivi Olafia. Heidän nähdään ensi kerran Sunnyn luona vuorella, jolla he polttivat VPK:n päämajan maan tasalle ja tulivat tapaamaan Olafia.


text: Kirjassa "Ratkaisun rajoilla" paljastetaan että he olivat alun perin Oikeusneuvos Straussin lisäksi Korkeimman oikeuden tuomareita, ja ovat esittäneet olleensa kiinnostuneita Baudelairien tapauksesta voidakseen viedä kaiken sen tiedon, mikä Oikeusneuvos Straussilla lapsista oli. Sen jälkeen he kertoivat Olafille kaiken tietämänsä auttaakseen häntä.


text: Ei tiedetä, selviytyykö parivaljakko Hotelli Ratkaisun tulipalosta, mutta heitä ei enää nähdä "Lopussa".


text: Miranda Caliban (nimetty Shakespearen "The Tempestin" hahmon mukaan) on "Loppu"-kirjassa esiintyvä haaksirikkoitunut, jota kuvaillaan mukavannäköiseksi saarelaisnaiseksi ja joka on Perjantain äiti. Perjantai on ensimmäinen saarelainen, jonka Baudelairet tapaavat. Aiemmin kirjassa Perjanta selittää hänen vanhempiensa haaksirikkoituneen risteilyn aikana. Manaatit söivät hänen isänsä, mutta tämä näytetään todistettavan epätodeksi myöhemmin kirjassa, kun Kit Snicket väittää vierailleensa herra Calibanin luona lyhyen aikaa sitten.


text: Miranda vaikuttaa olevan "Tihutöiden tivolissa" olleelle Olivia Calibanille (Madame Lululle) jotain sukua, he saattavat olla siskoksia. Rouva Caliban on saaren pääkokki, ja Sunnysta tulee lyhyeksi aikaa hänen apulaisensa.


text: Tri. Montgomery "Monty" Montgomery on Bertrand Baudelairen serkun lanko, ja orpojen toinen huoltaja, mutta haluaa tulla kutsutuksi vain Monty-sedäksi. Hän esiintyy jonkin aikaa "Käärmekammiossa". On ehdotettu, että hänen nimensä tulee herpetologi (käärmetutkija) Monty Pythonista.


text: Monty-setä on "lihava, lyhyt, pulska mies, jolla on pyöreä punainen naama". Hän löysi Hirmumyrkyllisen kyyn, joka ei todellisuudessa ollut lainkaan myrkyllinen. Kun Baudelairet tapaavat hänet ensi kerran, hän antaa heille kookoskermakakun, ja Baudelairet lämpenevät hänelle heti. Hän suunnittelee vievänsä lapset Peruun avustajansa Gustav Sebaldin kanssa, mutta päivää ennen matkaa hän saa Gustavilta kirjeen, jossa sanotaan, ettei hän pääse tulemaan. Myöhemmin selviää, että kirje on väärennetty, ja kreivi Olaf on tappanut Gustavin. Monty-setä palkkaa Stefanoksi naamioituneen kreivi Olafin Gustavin paikalle. Baudelairet tunnistavat miehen heti Olafiksi, mutta Monty-setä kuvittelee miehen vain olevan kateellinen vakooja herpetologien seurasta ja paikalla varastaakseen Hirmumyrkyllisen kyyn, jota hän ei ole vielä paljastanut seuralle. Monty-setä repii hänen matkalippunsa, mutta se ei pysäytä Olafia, joka murhaa Monty-sedän.


text: Herra Poen tullessa paikalle Olaf syyttää toista käärmettä Monty-sedän tappamisesta. Baudelairet onnistuvat pakenemaan Olafilta, mutteivät koskaan enää löydä yhtä mukavaa tai huolehtivaa huoltajaa.


text: Billy Connolly esittää elokuvassa Monty-setää. Kirjassa Monty toivoi saavansa perheen, muttei koskaan löytänyt oikeaa naista, elokuvassa Montylla oli vaimo ja lapsia, mutta he kuolivat tulipalossa.


text: "Käärmekammio"-kirjan kannessa Monty-sedän hiukset ovat punaiset, mutta elokuvassa ne ovat harmaat ja videopelissä mustat.


text: Olivia Caliban esiintyy lyhyesti "Tihutöiden tivolissa". Baudelairien yhdeksäs huoltaja puhuu murrettua englantia paksulla tekoaksentilla.


text: Hän on petollinen ennustaja, joka uskoo, että ihmisille pitää antaa haluamansa. Opastaessaan asiakkaitaan sulkemaan silmänsä hän etsii vastauksen salaisesta pöydän alla olevasta lehtiartikkelikirjastostaan. Hän on myös se, joka kertoi Olafille joka kerran Baudelairien olinpaikan. Sen ansiosta Olaf seurueineen löysi lapset joka kirjassa. Kirjassa Caliban sanoo Olafin luvanneen hänelle Snicketin omaisuuden, jos hän auttaisi miestä.


text: Esmé Kurjimo suostuttelee tivoli Tiritomban kummajaiset murhaamaan Calibanin työntämällä hänet leijonamonttuun kiitokseksi palkkautumisesta Olafille.


text: On vihjailtu, muttei selvästi sanottu, että Caliban on VPK:n jäsen. Kirja "Synkkä syöveri" paljastaa, että hän tunsi joskus kapteeni Vastakarvan. On myös vihjattu, että hän olisi rakastunut kreivi Olafiin.


text: Snicket sanoo, että Calibanin ottaessa turbaaninsa pois, hänellä on vaaleat hiukset, mutta kuvituksissa hänen hiuksensa ovat mustat.


text: Rehti Ratkaisu on yksi kolmesta veljestä, jotka omistavat ja johtavat Hotelli Ratkaisua. Hän pysyy mieluummin varjoissa, ja monet ihmiset luulevat hänen olevan vain myytti. (Tämä todistuu, kun kreivi Olaf katsoo häntä ja sanoo: "Olet siis oikea ihminen! Minä kun pidin sinua aina taruolentona, sellaisena kuin yksisarvinen tai Giuseppe Verdi." Klaus vastaa tähän heti: "Giuseppe Verdi ei ole taruolento. Hän on oopperasäveltäjä!") Rehti on VPK:n jäsen tulipaloa vastaan taistelleiden puolella.


text: Rehti ystävystyy Baudelairien kanssa ja voittaa heidän luottamuksensa lainaamalla runoa, jonka heidän isänsä tiesi. Rehti vie lapset ulos ja paljastaa heille hänen salaisen luokitelmansa. Kuitenkin heidän palatessaan hotelliin he löytävät sieltä odottavan kreivi Olafin, joka alkaa uhkailla Rehtiä harppuunalla. Baudelairet yrittävät pelastaa hänet seisomalla hänen edessään ja kävelemällä kohti Olafia yrittäen pakottaa hänet antamaan harppuunan heille. Kun herra Poe saapuu, kreivi Olaf heittää harppuunan Baudelaireille, ja he pudottavat sen. Harppuuna laukeaa ja haavoittaa Rehtiä. Harppuuna sydämessään Rehti kompuroi takaisin ulos ja putoaa lampeen. Hänen viimeinen sanansa Baudelaireille juuri ennen hänen hukkumistaan on ""Kit"."


text: Rehdin kuoleman jälkeen kertomus vihjaa, että hän on Kit Snicketin pian syntyvän tyttölapsen isä. Lapsesta tulee kuitenkin myös orpo Kitin kuoltua synnytyksessä viimeisessä kirjassa "Loppu". Rehti, kuten monet muut VPK:n jäsenistä, menettivät vanhempansa tulipalossa, joka tuhosi heidän kotinsa.


text: Rehti on alikirjastonhoitaja, ja hänen nimensä viittaa luultavasti Deweyn luokitusjärjestelmään, jota käytetään monissa kirjastoissa.


text: Gustav Sebaldin sisko Sally Sebald saattaa olla jäsen, lisäksi C. M. Kornbluth -nimisen miehen on sanottu olevan järjestön jäsen. Myös Quagmiren vanhemmat ovat järjestön jäseniä.


title: Poikamies pulassa

text: Poikamies pulassa ("The Bachelor") on vuoden 1999 romanttinen komedia, jonka ohjasi Gary Sinyor ja jossa näyttelevät Chris O'Donnell ja Renée Zellweger. Avausviikonloppunaan elokuva keräsi 7,5 miljoonan dollarin tulot. Kyseessä on uudelleenfilmatisointi Buster Keatonin vuoden 1925 mykkäelokuvasta "Seitsemän mahdollisuutta".


title: Sinilakkitanssija

text: Sinilakkitanssija ("Lepidothrix coronata") on Keski- ja Etelä-Amerikassa tavattava tanssijoihin kuuluva varpuslintu.


title: Sinilakkitanssija

text: Sinilakkitanssija on kooltaan 8–9 cm. Koiraan höyhenpuvusta on kaksi erilaista versioita. Keski-Amerikassa, Andien länsipuolella sekä Amazonian alueen pohjois- ja länsiosissa elävien alalajien väritys on kiiltävän musta lukuun ottamatta kirkkaan sinistä päälakea. Etelämpänä koiraat ovat väriltään selästään vihreitä ja päälaeltaan vaalean sinisiä, vatsa niillä on kellertävä. Sinilakkitanssijanaaras on selästään ruohonvihreä ja vatsastaan keltainen. Naaraan kurkku on harmahtava. Nuori sinilakkitanssijakoiras muistuttaa ulkonäöltään naarasta, mutta eroaa sinisen päälaen perusteella.


title: Sinilakkitanssija

text: Sinilakkitanssijaa tavataan Keski-Amerikassa Costa Ricassa ja Panamassa. Etelä-Amerikassa lajia tavataan kahdella erillisellä alueella. Andien länsipuolella Kolumbiassa ja Ecuadorissa alueella, joka ulottuu Venezuelasta Amazonian alueen Brasilian, Peruun ja Boliviaan. Linnun elinympäristöä ovat kosteat ja märät metsät. Sinilakkitanssijan elinympäristö sijaitsevat yleensä alle 1 400 metrin korkeudella merenpinnasta.


title: Sinilakkitanssija

text: Sinilakkitanssijan pesimäkausi kestää tammikuulta toukokuulle. Koiraat kokoontuvat ryhmiksi ja yrittävät houkutella naaraita nopeilla lennoilla oksilta toisella ja voivat yrittää pudottaa myös muita koiraita oksiltaan. Naaras munii pesään kaksi valkoista tai harmahtavaa ruskeapilkullista munaa.


title: Sinilakkitanssija

text: Sinilakkitanssijan ravinto koostuu marjoista ja hyönteisistä. Ravintonsa se etsii lehvästön joukosta.


title: Dmitrij Vaľukevič

text: Dmitrij Vaľukevič (, s. 31. toukokuuta 1981) on Valko-Venäjällä syntynyt, Slovakiaa vuodesta 2005 edustanut kolmiloikkaaja.


title: Dmitrij Vaľukevič

text: Hän karsiutui Wienin sisäratojen EM-kilpailuissa 2002 ja Pariisin MM-kilpailuissa 2003, mutta oli neljäs Budapestin sisäratojen MM-kilpailuissa 2004. Hän karsiutui jälleen Ateenan olympialaisissa 2004, vuoden 2006 Moskovan sisäratojen MM-kilpailuissa ja Göteborgin EM-kilpailuissa sekä Osakan MM-kilpailuissa 2007. Vuonna 2008 hän oli viides Valencian sisäratojen MM-kilpailuissa, mutta karsiutui Pekingin olympialaisissa. Hän oli kahdestoista Berliinin MM-kilpailuissa 2009 ja seitsemäs sekä vuoden 2010 Dohan sisäratojen MM-kilpailuissa että Barcelonan EM-kilpailuissa.


title: Dmitrij Vaľukevič

text: Hänen ennätyksensä on 17,57 m, jonka hän hyppäsi Bydgoszczissa 19. heinäkuuta 2003. Sisäradoilla hän on hypännyt 17,31 m Samarassa 29. tammikuuta 2004. Pituushypyssä hänen ulkoratojen ennätyksensä on 786 cm (Bratislavassa 15. syyskuuta 2005) ja sisäratojen 758 cm (Bratislavassa 20. helmikuuta 2005).


title: Dmitrij Vaľukevič

text: Hänen isänsä on Neuvostoliittoa ja Valko-Venäjää edustanut kolmiloikkaaja Gennadi Valjukevitš, jonka ennätykseksi jäi 17,53 m. Hänen entisen valmentajansa Aleksander Beskrovnyn, jonka vaimo on entinen pituushyppääjä Galina Tšistjakova, kolmiloikkaennätys on sentilleen sama kuin Gennadilla. Hänen nykyinen valmentajansa Vitold Kreer on sen sijaan saavuttanut kaksi olympiapronssia sekä valmentanut aiemmin Gennadia ja Viktor Sanejevia.


title: Eheyttäminen

text: Eheyttäminen voi tarkoittaa:


title: Kreeta Salminen

text: Kreeta Salminen (s. 1. huhtikuuta 1984 Helsinki) on suomalainen näyttelijä. Hän on näytellyt niin teatterissa kuin televisiossakin. Hän on valmistunut teatteritaiteen maisteriksi Teatterikorkeakoulusta vuonna 2010. Ennen näyttelijäntyön opintoja hän opiskeli vuoden Teatterikorkeakoulun tanssitaiteen laitoksella.


title: Kreeta Salminen

text: Salminen on näyttelijä Esko Salmisen ja tanssija Riikka Korppi-Tommolan tytär. Hänen velipuolensa on näyttelijä Kristo Salminen. Salmisen isänpuoleiset isovanhemmat olivat näyttelijät Unto Salminen ja Kyllikki Väre. Salmisen puoliso on näyttelijä Ville Tiihonen ja he saivat vuoden 2016 alussa tyttövauvan.


title: Arthur Poe

text: Arthur Poe (viitataan usein "herra Poena") on kuvitteellinen hahmo lastenkirjasarjassa "Surkeiden sattumusten sarja", jonka on kirjoittanut amerikkalainen Lemony Snicket. Poe on pankkiiri ja vastuussa Quagmiren orpojen Isadoran, Duncanin ja Quigleyn sekä Baudelairen orpojen Sunnyn, Klausin ja Violetin perinnöistä, ja lisäksi Baudelairen oprojen huoltajuusasioista. Herra Poea vaivaa jatkuva yskä sekä yleinen saamattomuus molempien lasten asioista huolehtiessa. Elokuvassa herra Poea esittää Timothy Spall, joka esitti Peter Piskuilania Harry Potter -elokuvissa.


title: Arthur Poe

text: Poe on ensimmäinen joka tuo lapsille tiedon heidän vanhempiensa Bertrand ja Beatrice Baudelairen kuolemasta. Baudelairien uskottuna miehenä Poe tulkitsee vanhempien viimeisen tahdon niin, että lasten tulee kasvaa kaupungin rajojen sisäpuolella, ja ohjaa heidät heidän kaukaisen serkkunsa Kreivi Olafin huomaan. Kun Baudelairet tulevat Poen työpaikalle Rahankiristyskonttori-pankkiin kertomaan Olafin Klausin pahoinpitelystä, pankkiiri toteaa vain Olafin toimivan "in loco parentis", ja voi kasvattaa heidät kuten näkee sopivaksi. Kuitenkin kun Olaf lukitsee Sunnyn lintuhäkkiin ja yrittää pakottaa Violetin menemään naimisiin kanssaan, Poe yrittää suorittaa kansalaispidätyksen, mutta Olaf pakenee.


title: Arthur Poe

text: Näiden tapahtumien seurauksena Poe sijoittaa lapset niin matelijatutkija Montgomery Montgomeryn, Josefiina Wihellyksen, Herran ja Jerome ja Esmé Kurjimon luokse, ja lopulta vielä Variksenpalvojien kylään, jonka asukkaat toimivat kaikki heidän väliaikaisina huoltajinaan. Kun Baudelairet pakenevat kylästä epäiltyinä murhasta (ja myöhemmin tuhopoltosta ja sieppauksesta), Poe on yksi niistä harvoista aikuisista, jotka uskovat Baudelairien syyttömyyteen kaikkiin niihin rikoksiin, jotka hänen sisarensa Eleanora Poe on lehteensä "Päivän pilkunviilaajaan" painanut. Kun Baudelairet palaavat kaupunkiin tavatakseen VPK:n, Poe sekaantuu "J.S.":n jättämään vihjeeseen aikomuksenaan puhdistaa Baudelairien nimi ja palauttaa roolinsa heidän uskottuna miehenä. Lapset kuitenkin kieltäytyvät tekemästä yhteistyötä hänen kanssaan. Kun rouva Bass ryöstää Poen työpaikan, Rahankiristyskonttori-pankin, asetetaan Poe johtamaan tutkimuksia, jotka johtavat hänet lopulta Hotelli Ratkaisuun. Kun hotelli sytytetään palamaan, on Poe parhaillaan kolmannessa kerroksessa. Ei tiedetä, selviytyikö hän palosta vai ei.


title: Arthur Poe

text: Vaikka herra Poen tehtävä olisikin auttaa Baudelaireja, hänestä ei useinkaan ole paljon apua (Lemony Snicket kuvailee häntä yhtä avuliaaksi kuin sinappipurkki) Hänen keskittymisensä hänen uraansa pankissa tekee hänet täydellisen sokeaksi vaikeille asioille ja vaaroille, joita Baudelairet kohtaavat. Vaikka Baudelairet ovat häntä paljon älykkäämpiä, hän ohittaa usein kaiken heidän sanomansa pikkulasten muminoina.


title: Arthur Poe

text: Monissa asioissa hänen mielipiteensä ovat täysin vastakkaiset Baudelairien mielipiteiden kanssa. Kirjassa "Kelvoton kylä" Baudelairet sanovat, että Quigleyn kuolema ei muuta Quagmiren kolmosten syntyperää, ja saavat kuulla herra Poelta, että se tosiaan muuttaa heidän syntyperänsä. Kirjassa "Omituinen opinahjo" taas Baudelairet kertovat hänelle sanasta "kakunnuuhkija" loukkauksena. Poe vastaa, että "se on hauska sana joka muistuttaa minua leivoksista".


title: Arthur Poe

text: Herra Poe on töissä Rahankiristyskonttori-nimisessä pankissa (engl. Mulctuary Money Management). Sana "mulct" tarkoittaa "kavaltaa varoja". Se saattaa viitata siihen, että myös herra Poe havittelee Baudelairien perintöä, ja on tarkoituksellisesti asettanut heidät vaaroihin.


title: Arthur Poe

text: Joissain kirjoissa herra Poe vaikuttaa erittäin jännittyneeltä siitä, saako hän ylennyksen. Hänen nimikettään pankissa ei kerrota "Ankeassa alussa", mutta "Saiturin sahan" alussa, kun he ovat junamatkalla Vähäläntään, hän kertoo lapsille olevansa nyt kolikoista vastaava varatoimitusjohtaja. Sitten, sarjan kuudennessa osassa "Haamuhississä", hän kertoo ylenneensä orpojen asioista vastaavaksi varatoimitusjohtajaksi. Esmé Kurjimo arvioi hänet "tyylittömäksi pankkiiriksi". Lyhytkestoisen esiintymisensä jälkeen "Kelvottoman kylän" alussa, hän menettää yhteytensä Baudelaireihin siihen asti, kun esiintyy lyhyesti "Synkkä syöveri" -kirjan lopussa Brinyn rannalla, juuri ennen, kuin Baudelairet tapaavat Kit Snicketin.


title: Arthur Poe

text: Herra Poe oli tutkimassa pankkinsa ryöstöä Hotelli Ratkaisussa silloin, kun se kirjan "Ratkaisun rajoilla" aikana poltettiin maan tasalle, mutta ei tiedetä, selviytyikö hän sieltä. Jotkut myös uskovat, että hänet tapettiin tai tullaan tappamaan harppuuna-aseella kirjassa olevan kuvan perusteella. Asia voi olla pelkästään osa Lemony Snicketin pessimististä kirjoitustyyliä - hänen kirjoistaan ei löydä mitään tietoa sarjan henkilöiden tulevaisuudesta. Herra Poe ei enää esiinny viimeisessä kirjassa, mutta Sadie-niminen saarelainen vaikuttaa tietävän jotain herra Poesta ja hänen sijainnistaan.


title: Arthur Poe

text: "Katso myös: Poen perhe"


title: Arthur Poe

text: Herra Poella on Polly-niminen vaimo ja kaksi lasta, Edgar ja Albert, mutta he esiintyvät vain kirjassa "Ankea alku". Hänen lastensa nimet ovat viittaus Edgar Allan Poeen. Herra Poella on myös sisar, Eleanora Poe, joka on "Päivän pilkunviilaajan" toimittaja. Eleonoran nimi taas viittaa Edgar Allan Poen kirjoittamaan lyhyttarinaan "Eleonora".


title: Henri-Claude Fantapié

text: Henri-Claude Fantapié (s. 9. syyskuuta 1938 Nizza, Ranska) on ranskalainen kapellimestari, pedagogi, säveltäjä ja musiikkitieteilijä.


title: Henri-Claude Fantapié

text:
Fantapié on opiskellut Nizzassa, Monacossa ja Pariisissa opettajinaan Marc-César Scotto, Eugène Bigot ja Igor Markevitch (orkesterinjohto), Henri Dutilleux (sävellys) ja Jacques Chailley (musiikkitiede).
Fantapié on toiminut konservatorion rehtorina, voittanut kapellimestarikilpailuissa, esimerkiksi Besançonin kansainvälisessä kapellimestarikilpailussa 1960, ja ollut Fondation Lourmarinin stipendiaatti.


title: Henri-Claude Fantapié

text: Orkesterinjohdon opettajana Fantapié on toiminut vuodesta 1975 lähtien. Vuosina 1964–1972 hän oli ranskalaisen kapellimestarisyndikaatin (S.N.A.C.O.C.A.M.) pääsihteeri ja osallistui myös ranskalaisen näyttämötaideliiton toimintaan. Vuosina 1970–2000 hän kuului lisäksi Kulttuuriministeriön alaiseen konservatoriotoimikuntaan sekä ranskalaiseen konservatorioyhdistysten federaatioon, joka edustaa Ranskaa Euroopan musiikkikoulu-unionissa EMU:ssa. Hän on opettanut orkesterinjohtoa Pariisin Centre Polyphoniquessa sekä johtanut EMU:n nuoriso-orkestereita.


title: Henri-Claude Fantapié

text: Fantapié toimi Noisy-le-Secin konservatorion rehtorina 1965–2000, minkä jälkeen hän on huolehtinut kapellimestariluokasta, orkestereistaan ja jatkanut muita musiikillisia ja kirjallisia tehtäviä.


title: Henri-Claude Fantapié

text: Fantapié on johtanut seuraavia perustamiaan orkestereita: Fondation de Monacon kamariorkesteri 1959–1963, "Les Solistes de Paris" -kamariorkesteri 1964–1982, sinfoniaorkesteri "Jeune philharmonie de Seine-Saint-Denis" vuodesta 1975 ja kamariorkesteri "Dionysos" vuodesta 1982.


title: Henri-Claude Fantapié

text: Fantapié on johtanut omien yhtyeidensä lisäksi konsertteja Euroopassa, Amerikassa ja Afrikassa sekä useilla festivaaleilla, muun muassa Suomessa Lieksassa, solisteinaan muun muassa Mstislav Rostropovitš, Paul Tortelier, Henryk Szeryng sekä Leonid ja Pavel Kogan.


title: Henri-Claude Fantapié

text: Monacon ja "Les Solistes de Paris" -orkesterin kanssa Fantapié keskittyi erityisesti italialaisen renessanssi- ja barokkimusiikin sekä aikamme musiikin esittämiseen. Hän tunnisti Torinon yliopiston Foà- ja Giordano-kokoelmista muun muassa Vivaldin ja Gasparinin teoksia sekä esitti useilta säveltäjiltä tilaamiaan teoksia. Heitor Villa Lobosin Pariisin muistokonsertissa hän esitti ensi kertaa Ranskassa myös Camargo Guarnierin ja Claudio Santoron teoksia. Jean Wiénerin tapaaminen johti tämän teosten esittämiseen ja levyttämiseen säveltäjän kanssa. Tutustuminen musiikkitieteilijä H. C. Robbins Landoniin sai hänet innostumaan useiden Joseph Haydnin ja Mozartin teosten kunnostamiseen samoin kuin heidän ranskalaisten aikalaistensa Jean-Marie Leclairin ja François-Joseph Gossecin sekä Ranskan vallankumousajan säveltäjien. "Jeune Philharmonien" ja kamariorkesteri "Dionysoksen" kanssa hän on esittänyt suurten klassisten sinfonia-, kuoro- ja oopperateosten lisäksi useita tilausteoksia sekä ottanut ohjelmistoonsa muita vähemmän soitettuja säveltäjiä.


title: Henri-Claude Fantapié

text: Fantapié on 1970-luvulta lähtien seurannut tiiviisti Suomen musiikkielämän tapahtumia niin musiikkikasvatuksen kuin luovan säveltaiteen alalla. Tuloksena on kaksi suomalaisen musiikin yleisesitystä Anja Fantapién kanssa aikakauskirja Boréalesin erikoisnumeroina: "La musique finlandaise. Numéro spécial" ja "La musique finlandaise des origines à nos jours". Lisäksi hänen aiheinaan ovat olleet eri kollokvioissa ja kirjoituksissa Jean Sibelius, Uuno Klami, Armas Launis, Aulis Sallinen ja Erkki Salmenhaara. Konserteissaan Fantapié on johtanut useiden Sibeliuksen teosten lisäksi Paavo Heinisen, Pehr Henrik Nordgrenin, Tapio Tuomelan, Magnus Lindbergin, Armas Launiksen ja Erkki Salmenhaaran teoksia, joista osa on ollut tilausteoksia tai kantaesityksiä: muun muassa Heinisen "Niille jotka ennen meitä...", "Taitotango 1 ja 2", "Un sourire, un sphinx"), Salmenhaaran "Elegia n° 5", "Valse du fauteuil roulant" ja "Illuminations" (ke.) ja Tuomelan "Tuli tuuli, tuli aalto...". Salmenhaaran teokset "Adagio" oboelle ja jousille, "Lamento" ja "Elegia N° 5" hän on levyttänyt "Dionysos" -orkesterin kanssa ("Lamenti du XXe siècle", MUSE93 DDDCD110 Fantapié kuuluu perustajajäsenenä kansainväliseen Armas Launis -seuraan. Hän on rekonstruoinut, sovittanut ja esittänyt useita Launiksen teoksia, muun muassa "Pohjoismaisen sarjan" jousiversion, musiikin Kalevalaseuran etnografiseen filmiin "Häiden vietto Karjalan runomailla" sekä useita versioita "Kullervon kehtolaulusta". Viimeksi mainitusta on levyttänyt sovituksen matalille jousille Csaba Szilvay.


title: Henri-Claude Fantapié

text: Fantapiélle on myönnetty Suomen Leijonan Ritarikunnan kunniamerkki 1999.


title: Henri-Claude Fantapié

text: Levytyksistä ovat saatavilla CD-versioina "Divine Art Recordin" kautta Heitor Villa Lobosin "Bachianas brasileiras" (Académie du disque français'n vuoden levy 1973) sekä Haydnin "Stabat mater", konsertot ja sinfoniat. Fantapié on levyttänyt lisäksi barokki- ja esibarokki säveltäjien musiikkia, italialaisia, kuten Vivaldia, Scarlattin ja Tartinin sinfoniat, ranskalaisia kuten Marin Marais, Clérambault, Couperin, saksalaisia kuten , Haydn, Mozart, ja englantilaisia, esimerkiksi Dowlandia, sekä nykysäveltäjien teoksia, joita voi ladata internetsivustoilta.Häneltä on julkaistu kirjoituksia ja analyyseja orkesterinjohdosta sekä pohjoismaisesta ja virolaisesta musiikista aikakauskirjoissa ja kollokvioiakteissa. Lisäksi hän on kirjoittanut äänilevykatsauksia suomalaisesta musiikista Boréalesin eri numeroihin ja Laroussen musiikkisanakirjaan pohjoismaisesta musiikista ja säveltäjistä. Hän on myös valmistanut ohjelmasarjoja radiokanaville France Musique ja France Culture.


title: Henri-Claude Fantapié

text:
Fantapiéltä ovat tilanneet sävellyksiä Ranskan kulttuuriministeriö, Ranskan radio, Seine-Saint-Denis'n departementti, musiikkifestivaalit sekä yksittäiset soittajat ja kamariyhtyeet.
2004 Fantapié osallistui kiertävän katuoopperan säveltämiseen Opposito-teatterille "Lille, Euroopan kulttuurikaupunki 2004" -tapahtumassa. 2010 hän sävelsi musiikin Jean Vigon mykkään filmiin "À propos de Nice". Fantapié on kunnostanut, orkestroinut ja sovittanut lukuisia sekä varhaisia että nykymusiikin partituureja sekä säveltänyt teoksia yhdistetyille jazz-yhtyeille ja klassisen musiikin kokoonpanoille.


title: Blake Shepard

text: Blake Shepard (s. 23. heinäkuuta 1984 Houston, Texas) on yhdysvaltalainen ääninäyttelijä ja animaattori, joka tunnetaan parhaiten englanniksi dubatuista animeista. Pääosin Shepard on työskennellyt ADV Filmsille.


title: Blake Shepard

text: Hänen ensimmäinen pääroolinsa oli animesarjassa Maburaho vuonna 2005. Shepardilla oli myös päärooli vuonna 2010 Halo Legends elokuvan tarinassa "The Babysitter".


title: WiseGirls – mafian kaunottaret

text: WiseGirls – mafian kaunottaret on Mariah Careyn, Mira Sorvinon ja Melora Waltersin tähdittämä elokuva. Elokuvan ensi-ilta oli vuonna 2002 ja se keräsi paljon positiivista palautetta.


title: Ahvenanmaan jalkapallojoukkue

text: Ahvenanmaan jalkapallojoukkue on Suomen Palloliiton Ahvenanmaan piirin alaisuudessa toimiva jalkapallojoukkue. Joukkue on osallistunut IGA:n Island Gamesin turnauksiin ollen kisojen mitalitaulukossa yhdentenätoista.


title: Ahvenanmaan jalkapallojoukkue

text: Ahvenanmaa ei ole FIFAn eikä minkään sen maanosaliiton jäsen, minkä vuoksi se ei voi osallistua maailman- tai maanosamestaruuskilpailuihin. Edustusoikeus joukkueessa on vain niillä pelaajilla, joilla on Ahvenanmaan kotiseutuoikeus.


title: Ahvenanmaan jalkapallojoukkue

text: Ålands Fotbollförbund vastaa myös Ahvenanmaan naisten jalkapallojoukkueen toiminnasta.


title: Ahvenanmaan jalkapallojoukkue

text: Island Games 2017 -turnauksessa mukana olleet pelaajat:


title: Vastavalistus

text: Vastavalistus tarkoittaa 1700-luvun lopulla ja 1800-luvun alussa muodostunutta vastareaktiota valistukselle.


title: Vastavalistus

text: Valistusaika korosti järkeä, tiedettä, empiiristä tutkimusta, tasa-arvoa, vapautta ja liberalismia, vastavalistus puolestaan antirationalismia, relativismia ja vitalismia. Isaiah Berlin assosioi vastavalistuksen saksalaiseen romantiikkaan.


title: Vastavalistus

text: Arthur M. Melzerin mukaan Jean-Jacques Rousseau teki ensimmäiset merkittävät hyökkäykset valistusta vastaan, uskonnollisin motiivein.


title: Vastavalistus

text: Graeme Garrard on samoilla linjoilla teoksissaan "Rousseau's Counter-Enlightenment" (2003) ja "Counter-Enlightenments" (2006). Hänen mukaansa Ranskan vallankumous on hämärtänyt Rousseaun ja valistusfilosofien eroa. Valistusfilosofit asettivat järjen ja kirjoitetun lain etusijalle ja kyseenalaistivat uskomukset, kun taas Rousseau vetosi vaistoihin ja "hyveen" mielivaltaan.


title: Vastavalistus

text: Useimmat kirjoittajat ovatkin pitäneet Rousseauta vastavalistuksen liikkeellepanevana voimana, mutta Berlin esittelee vähemmän tunnettujen Giambattista Vicon ja Johann Gottfried Herderin valistusvastaisia näkemyksiä sekä sanoo lopulta vastavalistuksen lähteneen kunnolla liikkeelle vasta saksalaisten halusta hyökätä valistusajan universalismia ja ranskalaista kulttuuria vastaan romantiikan keinoin. Rousseauta Berlin piti pikemminkin harhautuneena valistusfilosofina.


title: Vastavalistus

text: Kuningasvaltaa suosineet konservatiivit syyttivät valistusta siitä, että sen ajatusten ansiosta Ranskan suuressa vallankumouksessa kaadettiin kuningasvalta, mikä vallankumouksen valistushenkisen liberaalin alkuvaiheen (1789-92) jälkeen johti terrorikauteen (1793-94), kun äärivasemmistolainen Vuoripuolue (Georges Danton, Maximilien Robespierre, Louis de Saint-Just) tuli valtaan vuosina 1792-93. Vaikka terrorikautta johtanut Robespierre ja Saint-Just olivat nimenomaan Rousseaun seuraajia ja oikeuttivat totalitarisminsa Rousseau-henkisillä ajatuksilla, konservatiivien mielestä ilman valistusta ja vallankumousta myös heidän valtaantuloltaan olisi vältytty.


title: Vastavalistus

text: Tämän konservatiivisen kritiikin vaikutus levisi laajalle, ja moni yhdisti valistuksen ja terrorikauden toisiinsa. Esimerkiksi Joseph de Maistren mukaan vallankumous oli Jumalan rangaistus valistuksen synneistä. Useimmat valistusfilosofit olivat tosin tieteellisen maailmankuvan omaavia deistejä eivätkä ateisteja, vaikka kritisoivatkin voimakkaasti uskontoa ja papistoa, mutta romantikot kammoksuivat tätäkin uskontovastaisuutta.


title: Vastavalistus

text: Garrardin mukaan vastavalistus ei kuitenkaan ollut yhtenäinen aate vaan rykelmä hyökkäyksiä valistusaikaa vastaan, johon hän laskee myös marxilaisuuteen pohjautuvan "kriittisen teorian", feminismin marxilaisimmat haarat ja postmodernismin. Garrardin mukaan valistuksen eri vastustajat vasemmalta äärioikealle kuvaavat valistuksen keskenään ristiriitaisin tavoin.


title: Vastavalistus

text: Richard Wolin ("The Seduction of Unreason", 2004) katsoo postmodernismin universalisminvastaisuuden periytyvän vastavalistukselta.


Teenage Mutant Ninja Turtles: The Original Motion Picture Soundtrack on vuoden 1990 "Teini-ikäiset mutanttininjakilpikonnat" elokuva-albumi. Sen julkaisi SBK Records 16. maaliskuuta 1990. Levyllä kuultiin muun muassa artisteja kuten MC Hammer, Hi Tek Three ja Partners in Kryme.


title: Ratkaisun rajoilla

text: Ratkaisun rajoilla ("The Penultimate Peril") on kahdestoista kirja amerikkalaisen Lemony Snicketin kirjoittamassa kirjasarjassa Surkeiden sattumusten sarja. Se ilmestyi vuonna 2005. Teoksen suomensi Marja Helanen-Ahtola.


title: Ratkaisun rajoilla

text: Kirja alkaa siitä, mihin sarjan edellinen osa Synkkä syöveri jäi. Baudelairet matkustavat taksissa Kit Snicketin kanssa. Järkyttynyt, raskaana oleva Kit ajaa heidät Hotelli Ratkaisuun ja tarjoiltuaan heille ensin brunssin, hän jättää heidät odottamattomasti yksin ja jättäen heille vastaanottovirkailijoiden puvut, joita he voivat käyttää hotellissa valeasuinaan. Violet, Klaus ja Sunny aloittavat ensimmäisen päivänsä työssä heti sen jälkeen, kun hotellin identtiset johtajat, Aito ja Oiva, ovat esittäytyneet heille. Baudelairien odotetaan tarjoilevan Hotellin vieraille ja auttavan heitä missä he apua tarvitsevatkin, ja siinä sivussa heidän on selvitettävä, auttaako "J.S." VPK:ta vai sen vihollisia. Yhtäkkiä kolme kelloa soi samaan aikaan, eikä Baudelaireille jää muuta vaihtoehtoa kuin hajaantua hotelliin.


title: Ratkaisun rajoilla

text: Violet menee katolla olevaan auringonottosalonkiin, jossa hän tapaa Esmé Kurjimon - kreivi Olafin tyttöystävän -, Carmelita Spatsin ja Geraldine Juliennen, "Päivän pilkunviilaaja" -sanomalehden toimittajan, joka on julkaissut heistä monia valheita. Violet alkaa kuunnella Esméä ja Geraldinea salaa ja saa tietää, että he keskustelevat cocktailjuhlista, jotka J.S. yrittää luultavasti pilata. Carmelita kuitenkin keskeyttää hänet ja käskee hänen hakea hänelle harppuuna-aseen. Violet kuulee vielä, kuinka Esmé lipsauttaa tiedon, että heidän tulee vartioida taivasta.


title: Ratkaisun rajoilla

text: Sillä välin Klaus tapaa kirjasta "Saiturin saha" tutut Herran ja Charlesin, ja vie heidät saunaan. Klaus alkaa salakuunnella kaksikkoa ja kuulee heidän puhuvan torstaina pidettävästä juhlasta ja jostakusta, jonka nimikirjaimet ovat J.S. Aito tai Oiva kuitenkin tulee huoneeseen ja käskee Klausin laittamaan lintupaperin ikkunan ulkopuolelle nappaamaan taivaalta putoavat linnut.


title: Ratkaisun rajoilla

text: Samaan aikaan Sunny tapaa vararehtori Neron, Herra Remoran ja rouva Bassin, jotka ovat kaikki tuttuja kirjasta "Omituinen opinahjo". Hän johtaa vieraat hotellin intialaiseen ravintolaan, jota johtaa "Painajaisten parantola" -kirjasta tuttu Hal. Sunny kuuntelee myös salaa Halin ja Aidon tai Oivan keskustelua. He juttelevat myös J.S.:stä, mutta huomaavat sitten Sunnyn. Henkilö, joka ei ole Aito eikä Oiva vaan heidän veljensä Rehti, antaa Sunnylle lukon, jotta hän voi lukita sillä pesutuvan oven ja tehdä siitä Veräjän proosan kahleissa.


title: Ratkaisun rajoilla

text: Sinä yönä Baudelairet pohtivat, kuinka Aito ja Oiva voivat olla samaan aikaan kolmessa paikassa. Viimein Klaus päättelee, että varis tuo sokerikon Hotelliin. Se ammutaan alas harppuunalla, se tippuu lintupaperiin ja se pudottaa sokerikon pesutupaan. Samassa he huomaavat miehen laskeutuvan Hotellin katosta. He luulevat sen olevan Aito tai Oiva, mutta mies onkin Rehti Ratkaisu, kolmas kolmonen, jonka Sunny kohtasi. Klaus oli kohdannut Aidon, joka halusi lintupaperin roikkumaan saadakseen variksen pahoille. Violet taas oli kohdannut Oivan, joka yritti ovelasti kertoa Violetille, ettei hänenn pitäisi antaa harppuunaa Carmelitalle sanomalla: "Oletko varma, että tytölle katolla pitäisi antaa harppuuna?"


title: Ratkaisun rajoilla

text: Rehti kertoo heille, että lammen pohjassa on kopio Hotellista, ja siihen kuuluu kirjasto, jossa on kaikki VPK:n salaisuudet. Silloin Oikeusneuvos Strauss (engl. Justice Strauss) ja Jerome Kurjimo (engl. Jerome Squalor) saapuvat taksilla Hotelliin uskoen molemmat, että he ovat J.S., johon on otettu yhteyttä. Oikeusneuvos Strauss on työskennellyt Korkeimman oikeuden kanssa auttaakseen Baudelaireja, ja Jerome - joka tunsi huonoa omaatuntoa siitä kuinka kohteli orpoja - on kirjoittanut kirjan, jonka nimi on "Opus laittomuuksiin ajavasta finanssienhimosta" kiinnittäkseen enemmän huomiota kreivi Olafin kavaliin tekoihin. Korkein oikeus on matkalla laittaakseen Olafin ja VPK:n pahan puolen oikeuden eteen ja niinpä - torstaina - kaikki hyvät ihmiset ovat tulossa antamaan todisteita.


title: Ratkaisun rajoilla

text: Palatessaan hotelliin he kohtaavat kreivi Olafin joka sanoo, että hänen koukkukätinen kätyrinsä ja Fiona varastivat hänen sukellusveneensä. Hugo, Colette ja Kevin, kolme tivolikummajaista jotka liittyivät Olafiin "Tihutöiden tivolissa", saapuvat paikalle. Olaf vihjailee, etteivät Baudelairien omat vanhemmat olleet hyviä, ja että heillä oli jotain tekemistä oopperan myrkkytikkalaatikon kanssa. Myöhemmin kerrotaan, että myrkkytikkoja käytettiin tappamaan Olafin omat vanhemmat. Rehti kertoo Olafille tekemästään kirjastosta. Esmé sanoo että hänen täytyy tietää jo mitä sokerikon sisällä on, ja kysyy, miksi se on niin tärkeää. Hän mainitsee myös, että Beatrice varasti sokerikon häneltä. Olaf ottaa harppuunan Carmelitalta ja alkaa uhkailla sillä Rehtiä. Baudelairet suojaavat häntä ja alkavat lähestyä Olafia hänen laskiessaan kymmeneen, joka heillä on aikaa lähteä Rehdin edestä. Yllättävä yskintä häiritsee häntä kuitenkin. Ääni kuuluu herra Poelle, joka on saapunut huoneestaan tutkiakseen kovien äänien lähdettä. Kreivi Olaf työntää nopeasti harppuunan Baudelairien käsiin. Yllättyneet Baudelairet pudottavat painavan aseen maahan. Se laukeaa, ja harppuuna seivästää Rehdin, ja haavoittaa häntä kuolettavasti. Kuollessaan Rehti ajattelee Kit Snicketiä, elämänsä rakkautta, joka kantaa nyt hänen vauvaansa.


title: Ratkaisun rajoilla

text: Rehti kompuroi ulos hotellista, ja Baudelairet katsovat, kuinka hän hukkuu lampen. Oikeusneuvos Straussin taksikuski - salaperäinen savuketta polttava mies - puhuu heille, mutta he eivät pysty päättelemään, onko hän paha vai vaihtoehtoinen. Lapset tajuavat, etteivät voi lähteä rikospaikalta. Kun koko hotelli herää nopeasti, Baudelairet kävelevät takaisin hotelliin, ja taksikuski ajaa auton pois. Oikeusneuvos Strauss selvittää kaaoksen sanomalla, että osalliset tuodaan oikeuden eteen laillisessa oikeudenkäynnissä. Sen jälkeen sekä Baudelairet että kreivi Olaf lukitaan erillisiin huoneisiin oikeudenkäyntiä odottamaan.


title: Ratkaisun rajoilla

text: Baudelairet menevät nukkumaan aikaisihn keskiviikkoaamuna, ja he heräävät iltapäivällä ja palaavat aulaan, jossa oikeudenkäynti pidetään. Oikeudenkäynnissä lause "oikeus on okea" otetaan kirjaimellisesti, ja kaikkien paitsi tuomareiden silmät sidotaan. Oikeudenkäynti alkaa ja Olaf pitää puheen, jossa hän painottaa syyttömyyttään. Baudelairet taas ovat alkaneet epäillä omaa jalouttaan ja moraaliaan, ja he sanovat olevansa "verrattain syyttömiä". Kun Oikeusneuvos Strauss lopettaa vastaamisen, Baudelairet tulevat epäluuloisiksi ja ottavat siteet pois silmiltään. He huomaavat, että toiset tuomarit ovat Olafin katalia kätyreitä: mies jolla on parta muttei hiuksia, ja nainen jolla on hiukset muttei partaa. Paljastuneet valetuomarit ja Olaf rientävät pois sidotun ja suukapuloidun Oikeusneuvos Straussin kanssa. Baudelairet käskevät kaikkia ottamaan siteet silmiltään ja he seuraavat Olafia ja Straussia hissin luo.


title: Ratkaisun rajoilla

text: Tajutessaan että heidän täytyy seurata Olafia, koska he eivät pääse ulos Hotellista ja koska heidän täytyy estää hänen pakonsa, lapset menevät hänen ja Oikeusneuvos Straussin kanssa hissiin. Olaf menee alakertaan pesutuvalle uskoen, että sokerikko on sisällä. He murtautuvat huoneeseen ja huomaavat, että sokerikko ei ole siellä. Vihainen Olaf ilmoittaa menevänsä katolle hakemaan Medusan myceliumia, jonka hän aikoo levittää hotelliin ja tappaa kaikki. Sen jälkeen hän päättää paeta hyppäämällä katolta veneellä. Violet ymmärtää miehen suunnitelman olevan typerä ja suostuu auttamaan. Klaus yllättyy että hän tekee sen, mutta Violet tietää, että he tarvitsevat myös pakotien, ja Olafin kanssa meneminen saattaa olla heidän ainoa toivonsa. Sunny ehdottaa yllättäen, että he polttavat Hotellin maan tasalle ja Olaf tietenkin suostuu ja sytyttää pesutuvan lakanat tuleen. Tuli leviää kemikaaleihin. Kun Baudelairet yrittävät mennä portaita, Olaf vaatii heidän käyttävän hissiä.


title: Ratkaisun rajoilla

text: Hissin noustessa ylöspäin Baudelairet käyttävät temppua, jonka heidän vanhempansa opettivat heille, ja painavat kaikkia hissin nappuloita pakottaen sen näin pysähtymään jokaisessa kerroksessa. Tämä antaa heille ja Oikeusneuvos Straussille mahdollisuuden varoittaa kaikkia hotellivieraita tulipalosta. Kaikki vieraat ovat kuitenkin silmät sidottuina oikeudenkäynnin takia, ja Olaf huutaa heille, ettei mitään tulipaloa ole. Herra Poe palaa ja kun hän yrittää ottaa hissin, Oikeusneuvos Strauss ja lapset yrittävät varoittaa häntä palosta. Herra Poe ei suostu uskomaan heitä ja menee hissiin, joten on mahdollista, että hän kuolee tulipalossa. Tarina ei kerro, ketkä vieraat uskoivat Baudelaireja ja ketkä uskoivat Olafia, mutta vihjailee, että monet heistä kuolivat. Kerrotaan myös, että Baudelairet eivät enää koskaan näe Esméä, Oikeusneuvos Straussia, herra Poea tai Carmelita Spatsia uudestaan. Tämä paljastaa ehkä, että he kaikki muiden muassa kuolivat tulipalossa.


title: Ratkaisun rajoilla

text: Katolla Klaus paljastaa sokerikon pudonneen lampeen. Violet päättelee, että Sunny ehdotti Hotellin sytyttämistä tuleen merkiksi jollekin hyvälle ihmiselle, kuten Kitille, Hectorille tai Quagmireille, jotta he voisivat peruuttaa tapaamisen. Kuten Sunny sanoo: "Viimeinen turvallinen paikka ei ole enää turvallinen". Violet rakentaa kourun, jota pitkin vene pääsisi turvallisesti alas rakennuksesta, ja he käyttävät airoina valtavia paistinlastoja. Oikeusneuvos Strauss yrittää pysäyttää Baudelairien veneen, mutta Sunny puree hänen kättään hellästi ja saa hänet päästämään irti. Vene kelluu turvallisesti valtamereen, ja Baudelairet ovat sekä kirjaimellisesti että kuvaannollisesti samassa veneessä kreivi Olafin kanssa. Lieskat nielaisevat Hotelli Ratkaisun, ja Oikeusneuvos Strauss luultavasti kuolee.


title: Jürgen Croy

text: Jürgen Croy (s. 19. lokakuuta 1946 Zwickau) on saksalainen entinen jalkapalloilija.


title: Jürgen Croy

text: Croy aloitti seurajalkapallon vuonna 1956 BSG Aktivist Karl Marx Zwickaussa, josta hän nousi vuonna 1963 BSG Sachsenring Zwickaun reservijoukkueeseen. Pelattuaan kaksi kautta reservijoukkueessa, Croy nostettiin edustusjoukkueeseen. Vuodesta 1975 lähtien hän toimi joukkueen kapteenina. Croy lopetti ammattilaisuransa kauden 1980–1981 jälkeen. Peliuransa jälkeen Croy toimi Zwickaun päävalmentajana vuosina 1984–1988.


title: Jürgen Croy

text: Croy pelasi maansa juniorimaajoukkueiden lisäksi DDR:n maajoukkueessa. Hän voitti olympialaisissa kulta- ja pronssimitalit. Lisäksi Croy oli mukana vuoden 1974 MM-kisoissa. Kaiken kaikkiaan Croy edusti maataan 94 maaottelussa.


title: Eriyttäminen

text: Eriyttäminen tarkoittaa opettajan ratkaisuja, joilla tämä pyrkii tukemaan jokaisen ryhmässä olevan oppilaan persoonallista kehitystä.


title: Eriyttäminen

text: Eriyttämisen ulkonaiset, koulutukselliset, organisatoriset ja hallinnolliset keinot ovat olleet Suomessa rinnakkaiskoulujärjestelmä, linjajako, eritasoryhmät, tasokurssit, pysyvä erityisopetus, vapaaehtoiset ja valinnaiset aineet, tukiopetus, lisäkurssit sekä luokalle jättäminen.


title: Eriyttäminen

text: Eriyttämisen sisäiset, opetukselliset ja pedagogiset keinot ovat olleet opetuksen yksilöllistäminen, korjaavan opetuksen (tukiopetus, erityisopetus) antaminen, lisätehtävät, luokan sisäiset sekakoosteiset ryhmät, oma opinto-ohjelma, sekä erilaiset tavoiteoppimisstrategiat.


title: Your Love Is My Drug

text: ”Your Love Is My Drug” on yhdysvaltalaisen pop-artisti Keshan kolmas single hänen debyyttialbumiltaan "Animal". Kesha on kirjoittanut laulun yhteistyössä Benny Blancon ja Dr. Luken kanssa. Your Love Is My Drug julkaistiin digitaalisena 21. toukokuuta. Single sijoittui viiden joukkoon Australiassa ja Yhdysvalloissa. Pelkästään Yhdysvalloissa singlestä on myyty yli 2 miljoonaa kopiota.


title: David Wald

text: David Wald on yhdysvaltalainen ääninäyttelijä, joka tunnetaan parhaiten englanniksi dubatuista animeista. Pääosin Wald on työskennellyt ADV Filmsille ja oli muun muassa Master Chiefin äänenä elokuvassa Halo Legends. Hänellä oli myös sivurooleja Devil May Cry videopeliin pohjautuvassa animesarjassa.


title: Verisempi viikonloppu

text:
Verisempi viikonloppu ("Severance") on brittiläinen kauhukomedia, joka valmistui vuonna 2006.
Elokuvan ohjasi Christopher Smith.


title: Verisempi viikonloppu

text: Severance kertoo fiktiivisestä asevalmistaja Palisade Defencestä. Yhtiön henkilökunta lähtee viikonloppumatkalle Unkarin metsiin.


title: Teijo Tikkanen

text: Teijo Tikkanen (s. 24. toukokuuta 1971 Nurmes) on suomalainen rock-muusikko, lauluntekijä ja tuottaja. Hän on vaikuttanut kosketinsoittajana muun muassa yhtyeissä Elastic Family, Tracey, Jonna Tervomaan yhtye, Jo Hope Band. Hän on toiminut kosketinsoittajana muun muassa seuraavien yhtyeiden ja artistien levyillä: Hanoi Rocks, Michael Monroe, Havana Black, Veeti Kallio, Jonna Tervomaa, Pelle Miljoona, Problems?, Niko Ahvonen, ja Riho Sibul. Biisinkirjoittajana, tuottajana, multi-instrumentalistina (kitara, rummut, basso, kosketinsoittimet, perkussiot) ja laulajana yhtyeissä Corey & Maple, Wolf Larsen, Kataya, Alpha Indigo sekä Liquid Wolf..


title: Teijo Tikkanen

text: Teijo Tikkanen työskenteli Seawolf-studiossa Helsingin Suomenlinnassa vuosina 1996–2002. Vuonna 2004 hän päätti palata juurilleen ja työskennellyt siitä lähtien omassa studiossaan Nurmeksessa. Tikkanen on tehnyt musiikkia myös TV-ohjelmiin ja lyhytelokuviin sekä toiminut spiikkaajana vuodesta 2006.


title: Teijo Tikkanen

text: (1) = tuottajana,äänittäjänä (2) = sävellys,sovitus,remiksaus (3) = soittajana, ohjelmoijana


title: Teijo Tikkanen

text:
Corey & Maple : Dialogue (1,2,3) ©2004 Wolfram Records
Corey & Maple : Home In The Universe (1,2,3)©2007 Presence Records
Wolf Larsen : Viapori (1,2,3) ©1998 Silence/Wolfgang Records
Wolf Larsen : Totarti (1,2,3) ©2000 Silence/Wolfgang Records
Veeti : Veeti (1,2,3) ©2002 EMI
Elastic Family: Sister ©1996 BMG
Hanoi Rocks: Twelve Shots On The Rocks (3) ©2003 Major/Leiden
Michael Monroe: Whatcha Want (3) ©2003 Steamhammer
Jonna Tervomaa : Neljä Seinää (3) ©2000 Universal Records
Pelle Miljoona : Kolmen tuulen Pesä (3) ©1998 Pyramid
Tumppi Varonen & Problems?: Reaaliajassa (3)© 1999 Kråklund Records
Jo Hope : Head (2) ©2000 BMG
Niko Ahvonen : Tuhannen Tanssin Tasavalta (1,2,3) ©2001 RCA
Hannah : Blinded (1,2,3) ©2002 Up Music Productions
Riho Sibul : Poeet Külmetab Klaasmäel (1,3) ©2000 Vagabund Records
Tracey : Strange How It ´s Good (1,2,3) ©1999 Bulltone Records
Keystone Cops: Three (3) ©1999 Bluelight Records
Micke Björklof & The Blue Strip: Three Times Seven Is.. (3) ©2002 Bluelight Records
Doobie Twisters: Black Or White (3) ©1998 Bluelight Records
Tomi Sivenius: Osa Sinua (3) ©2001 Good Son Records
Arto Vilkko: Vilkko (1,2,3) ©2003 Wolfram Records
Matti Kervinen : Flutter (1,2,3) ©2000 Strawberry Records
Conquest: Worlds Apart (1,3) ©1999 Escape Music
Pelle Positiivi: Meriseikkailu (1,2,3) ©2003 Adamant Music
Pelle Positiivi: Tilulilulei (1,2,3) ©2005 Adamant Music
Wäinötär: Wäinötär (3) ©2005 Wolfram Records
PS: Oma Maailma (1,2,3) ©2004 Perfection Records
Mika Löytynoja : Mika Löytynoja (1,2,3) ©2005 Löytynoja
Pax Romana: Trace Of Light (1,3) ©2005 Wolfgang Records/Silenze
House Of Games: Rise ´N Shine (2)©2006 RAM Music
Kataya: Canto Obscura (1,2,3) ©2008 Perfect Sound
Kataya: Voyager (1,2,3) ©2010 Presence Records
Liquid Wolf: First Light ©2012 Presence Records
Alpha Indigo: Blueprints EP (1,2,3) ©2012 11/22 Records
Greedy Pig: Boogiedriller (3) ©2012 Puuma Records
Peacemakers: Sotilas (1,3) ©2013 Peacemakers


title: Teijo Tikkanen

text: Alpha Indigo: Rolling Out (1,2,3) ©2014 11/22 Records


title: Teijo Tikkanen

text: Liquid Wolf: Second Wind (1,2,3) ©2016 Samsara Records


Saksan demokraattisen tasavallan vuoden jalkapalloilija oli vuosittain jaettu jalkapallopalkinto, joka myönnettiin Saksan demokraattisessa tasavallassa. Palkinto jaettiin vuosina 1963–1991.


title: Saksan demokraattisen tasavallan vuoden jalkapalloilija

text: Vuoden jalkapalloilijan palkinnon jakoi itäsaksalainen jalkapallolehti Neue Fußballwoche. Palkinnon saajaa eivät valinneet lehden lukijat vaan kyseisen lehden toimitus. Tällä haluttiin pitää valinta lukijoilta ennakoimattomana. Ensimmäisen kerran palkinnon sai Manfred Kaiser ja viimeisen kerran Torsten Gütschow. Menestyneimmät pelaajat olivat Jürgen Croy ja Hans-Jürgen Dörner, joille palkinto myönnettiin kolme kertaa. Seuroista menestynein oli Dynamo Dresden, jonka pelaajat voittivat palkinnon seitsemän kertaa. Yksikään palkinnon voittanut pelaaja ei onnistunut saavuttamaan Saksan vuoden jalkapalloilija-palkintoa.


title: Doctor Doctor

text: Doctor Doctor on brittiläisen heavy metal- yhtye UFOn kappale albumilta Phenomenon. Kappale on kenties yhtyeen tunnetuin. Brittiläinen heavy metal- yhtye Iron Maiden on tehnyt kappaleesta cover- version.


title: Doctor Doctor

text: Kappale julkaistiin alun perin albumilla "Phenomenon" vuonna 1974, mutta singleversio vasta livealbumilta "Strangers in the Night" vuonna 1979.


title: Nissan Atleon

text: Nissan Atleon on Nissanin vuosina 2000–2013 valmistama keskikokoinen kuorma-auto. Atleon on yksi niistä Nissanin automalleista, jotka myydään ja huolletaan Volvon jälleenmyyntiverkoston kautta. Mallin seuraajaksi tuli Nissan NT500.


title: Fabián Orellana

text: Fabián Ariel Orellana Valenzuela (s. 27. tammikuuta 1986 Santiago, Chile) on chileläinen jalkapalloilija. Hän edustaa Espanjan Primera Divisiónissa pelaavaa Valenciaa ja on pelipaikaltaan hyökkääjä tai laitalinkki.


title: Fabián Orellana

text: Orellana aloitti uransa Colo-Colosta, josta hän siirtyi vuonna 2000 Audax Italianon junioreihin. Hän edusti joukkuetta eri tasoilla yhteensä yhdeksän vuoden ajan. Kesäkuussa 2009 hän siirtyi italialaisseura Udineseen, mutta pelasi ensimmäisen kautensa lainalla espanjalaisessa Xerezissä.


title: Fabián Orellana

text: Kaudeksi 2010–2011 hän siirtyi jälleen lainalle, tällä kertaa Granadaan.


title: Fabián Orellana

text: Orellana teki ensimmäisen maalinsa Chilen maajoukkueessa 15. lokakuuta 2008 pelatussa MM-karsintaottelussa Argentiinaa vastaan. Hänet valittiin maajoukkueen kokoonpanoon vuoden 2010 MM-kilpailuihin.


title: Halden SK

text:
Halden Skiklubb (Halden SK) on vuonna 1891 perustettu norjalainen urheiluseura, joka on kotoisin Haldenista. Seuran lajeja ovat suunnistus, hiihto ja pyöräily.
Seuran naiset ovat voittaneet Tiomilan vuosina 2002, 2009 ja 2012 sekä miehet vuosina 1998–2000, 2002–2004, 2006, 2007 ja 2012. Jukolan viestin seura on voittanut vuosina 1993, 1997, 1998, 2000, 2003, 2010 ja 2011. Venlojen viestin seura on voittanut vuosina 1986, 1988, 1990, 2012 ja 2016.


title: Columbine High School

text: Columbine High School, tai lyhyemmin CHS, on julkinen high school Littletonin kaupungissa Coloradossa, Yhdysvalloissa. Se kuuluu Jefferson Countyn julkiseen koulupiiriin. Koulussa opiskelee tällä hetkellä noin 1 700 oppilasta. High Schoolin lempinimi ja maskotti on Rebels. Sen nykyinen rehtori on Frank DeAngelis. Koulun ylitarkastajana toimii Dr. Cindy Stevenson.


title: Columbine High School

text: Columbine High School nousi julkisuuteen vuonna 1999, kun kaksi sen oppilasta aloitti noin tunnin mittaisen ammuskelun, jossa kuoli yhteensä 15 ihmistä.


title: Columbine High School

text: Columbine High School avattiin syksyllä 1973. Sen ensimmäinen valmistunut vuosiluokka tuli kuitenkin vasta 1975. Koulun nimettiin Coloradossa sijaitsevan samannimisen kaupungin jälkeen. Sen ensimmäinen rehtori oli Gerald Difford.


title: Columbine High School

text: Columbinen koulun viralliset värit ovat laivaston sininen ja hopea. Nämä värit valittiin Ken Caryl Junior High Schoolin ja Bear Creek High Schoolin oppilaiden kesken pidetyllä äänestyksellä vuonna 1973, sillä niistä kouluista tulivat ensimmäiset koulun opiskelijat.


title: Columbine High School

text: Columbinen High Schoolilla tapahtui yksi Yhdysvaltojen historian pahimmista joukkumurhista, kun viimeistä vuottaan koulussa opiskelleet Eric Harris ja Dylan Klebold tappoivat koulussa yhteensä 15 henkilöä, mukaan lukien yhden opettajan, sekä itsensä ja haavoittivat 24 muuta tuliaseilla ja omatekoisilla räjähteillään. Isku aiheutti suurta moraalipaniikkia Yhdysvaltojen muissa kouluissa.


title: Columbine High School

text: Verilöylyn jälkeen Columbinen oppilaat siirrettiin Chatfield Senior High -kouluun lopuiksi kolmeksi kouluviikoksi. Koulun kirjasto ja kahvila, verilöylyn pahimmat paikat, oli remontoitu täysin neljä vuotta ennen verilöylyä. Kirjasto sijaitsi tuolloin suoraan kahvilan yläpuolella. Myöhemmin kirjasto purettiin kokonaan ja sen tilalle tehtiin atriumi. Koulu rakensi uuden, suuremman "Hope Columbine Memorial Library" -nimisen kirjaston mäelle jossa ammuskelu alkoi.


title: Columbine High School

text: Columbine High School kouluammunta on Verisin High School ammuskelu koskaan ja Yhdysvaltojen verisin kahden ihmisen suorittama massamurha.


title: René Müller

text: René Müller (s. 11. helmikuuta 1957 Leipzig) on saksalainen entinen jalkapalloilija ja nykyinen jalkapallovalmentaja.


title: René Müller

text: Müller aloitti jalkapallon BSG Aktivist Markkleebergissä vuonna 1965. Hän edusti seuran juniorijoukkueita viisi vuotta, kunnes siirtyi 1. FC Lokomotive Leipzigiin, jossa hän myöhemmin debytoi edustusjoukkueessa. Müller edusti Lokomotive Leipzigia vuoteen 1990 saakka ja voitti joukkueessa kolme FDGB-Pokalia. Tämän jälkeen hän siirtyi Sachsen Leipzigiin, jossa pelasi yhden kauden. Vuonna 1991 Müller siirtyi Dynamo Dresdeniin kolmeksi kaudeksi ja toimi vielä kauden 1994–1995 ajan FC St. Paulin maalivahtina.


title: René Müller

text: Müller kuului maansa juniorimaajoukkueisiin, jonka lisäksi hän pelasi DDR:n maajoukkueessa. Alle 21-vuotiaiden EM-kisoissa Müller voitti hopeaa vuonna 1980. Aikuisten maajoukkueessa hän pelasi 46 ottelua.